AMERIČKO „ŠIRENjE DEMOKRATIJE“ UZ POMOĆ KRIMINALACA I TERORISTA\nNavodni šampion borbe protiv lobiranja, kandidat republikanaca za predsednika SAD, Džon Mekejn (1) je prema pisanju Vašington posta (2) okružen lobistima koji zastupaju interese stranih sila. Time su na posredan način potvrđene tvrdnje iz analize „Velikoalbanski ekstremisti lobirali kandidata za predsednika Amerike (3)“ da Mekejn nije nikakav „gospodin čistunac“ (4) i borac protiv uticaja lobija, već neko ko je pod velikim uticajem raznih lobija, pre svega onih koji zastupaju interese stranih sila, što predstavlja najveću pretnju integritetu predsednika SAD.\nPod pritiskom Vašington posta i javnosti SAD, Mekejn je morao da otpusti Daga Davenporta i Daka Gjudera jer je ustanovljeno da lobiraju za Mjanmar, iako je vojni režim te zemlje pod raznovrsnim sankcijama SAD još od 1997. godine. Iz Mekejnovog štaba morali su da odu i menadžeri vezani za lobiranje u energetskom sektoru i „kopče“ sa sajtom preko kog se na najprljaviji način napadao Obama, ali i Hilari Klinton. Tom Lofler, jedan od menadžera finansijskih poslova Mekejnove kampanje, zasad je poslednji u nizu, a morao je da ode jer je ustanovljeno da je lobiranjem za Saudijsku Arabiju i druge zemlje zgrnuo oko 20 miliona dolara.\nČistku je pod pritiskom medija i javnosti sproveo sâm Mekejn, shvatajući da mu veze s ovim lobistima postaju kontraproduktivne, čime se potvrđuje teza iz analize „Velikoalbanski ekstremisti lobirali kandidata za predsednika Amerike“ (5) da se i plasiranjem informacija po američkim medijima o vezi Mekejna i ekstremne nacionalističke organizacije Albansko-američke građanske lige može boriti za očuvanje KiM u sastavu Srbije.\nAlbansko - američka građanska liga ekstremna nacionalistička organizacija\nNa udaru američkih medija je ovih dana i Mekejnov menadžer u Vašingtonu Čarli Blek (6), koji je svojevremeno bio registrovan kao lobista lanca „nepodobnih lidera“, kao što su zairski Mobuto Sese Seka, filipinski Markos, somalijski Sijeda Barea... Zanimljivo je da u svojoj odbrani Blek kaže kako je sve to radio uz saglasnost Stejt departmenta. Kad su pomenuti diktatori bili od koristi Vašingtonu, on ih je zastupao, a kad nisu, kaže, otkazivao je aranžmane.\nU analizama Vašington posta ne pominju se veze (7) Mekejna sa ekstremnom nacionalističkom organizacijom Albanskom-američkom građanskom ligom (Albanian American Civic League – AACL). (8)\nAmerički mediji Albansko-američku građansku ligu uopšte ne vide kao ekstremnu nacionalističku organizaciju, a tome je umnogome doprineo i stav naše države, koja je ovu organizaciju označavala lobističkom, iako je sasvim jasno da je ako se sagledaju njihovo delovanje i dokumenti, reč o ekstremnoj nacionalističkoj organizaciji, koja se za ostvarenje ciljeva koristi i lobiranjem.\nValjda je vreme da se definicija „lobistička“ promeni u „ekstremno nacionalistička“, i da se s takvom novom definicijom ove organizacije uz ostale informacije o njenom delovanju i vezama sa američkim političarima prodre i američke medije, a sve u cilju „potkopavanja“ kriminalnih veza Albansko-američke građanske lige i američkog establišmenta, kao jednom od ključnih stubova podrške SAD šiptarskim separatistima i teroristima.\nAlbansko - američka građanska liga lobira uz saglasnost Stejt departmenta\nTo što Vašington post ne piše o Mekejnovoj vezi sa Albansko-američkom građanskom ligom, izjava Čarlija Bleka da je sve radio uz saglasnost Stejt departmenta i tolerisanje lobiranja koje se sprovodi prema američkim političarima od strane Albansko-američke građanske lige upućuje na zaključak da šiptarski terorizam i separatizam ima direktnu podršku Vašingtona.\nTa podrška nije od danas, niti od juče, a genezu i podršku SAD „Velikoalbanskom projektu“ izuzetno dobro je opisao istoričar Karl Savić u tekstu „The CIA and Greater Albania: The Origins of the US Role in the Balkans“ (9). U tekstu se sasvim jasno i dokumentovano može videti da je CIA radi ostvarenja američkih spoljnopolitičkih interesa pomagala velikoalbanske organizacije, njihov terorizam i separatističke težnje.\nSasvim je jasno da je Albansko-američka građanska liga produkt CIA (isto kao što je njen produkt i teroristička OVK-a, o čemu dokumentuje šef službe analitike bivšeg DB-a na Kosovu Zoran Stijović u knjizi Kosmet – moje svedočenje (10)), i da kao takva nikad neće ili neće bar dok to Vašingtonu bude odgovaralo biti proglašena za ekstremno nacionalističku, osim ako sva ova saznanja ne dospeju u američke medije i bude iskorišćen pritisak javnosti da ih se Mekejn i njemu slični, kao i sâm Vašington „odreknu“ zbog kontraproduktivnosti veza.\nCIA i velikoalbanski ekstremisti – partneri u politici droge\nKao produktu CIA, Albansko-američkoj ligi dozvoljeno je da sasvim slobodno za svoje interese lobira američke političare, i to narko-dolarima. Ovaj šablon politike droge, odnosno finansiranje lobiranja, terorizma, separatizma i slično novcem koji je stečen od trgovine narkoticima, a opran je u internacionalnom bankarskom sistemu (npr. u skandalima Iran-Kontre i Komercijalne i internacionalne kredit banke (BKKI) postojali su jaki dokazi da su se te tajne operacije finansirale pranjem novca od trgovine drogom), osmislila je CIA još i Indokini, a kopiran je u centralnoj Americi, na Karibima, u Avganistanu (o tome je pisao i engleski Tajms 1991. godine) između ostalog i na Kosovu i Metohiji.\nPrema tome, CIA je omogućila i još uvek omogućava velikoalbanskim ekstremistima i teroristima da sami kroz trgovinu narkoticima finansiraju svoj projekat „Velike Albanije“, koji u velikoj meri korespondira sa interesima SAD na prostoru Balkana. Tim povodom nameće se logično pitanje koje predstavnici Kongresa i Senata, kao i američki mediji treba da postave vašingtonskoj administraciji i političarima koji su lobirani od Albansko-američke građanske lige i direktoru CIA, a to je koliko je još novih narkomana u SAD potrebno da bi se na Balkanu napravila „Velika Albanija“?\nMedijski plasirana istina u službi mira i odbrane Kosova i Metohije\nNameće se i drugo pitanje, a to je koliko će američkih vojnika biti žrtvovano u realizaciji projekta „Velika Albanija“ jer Američko-albanska građanska liga neće odustati od svojih ciljeva. Pod njenim patronatom, a uz pomoć CIA i vlade Republike Albanije avgusta 2001. godine u Tirani je osnovana ultranacionalna organizacija „ Nacionalni komitet za oslobođenje albanskih teritorija “ – NKOAT, koji je 14. jula 2002. godine transformisan u Front za nacionalno ujedinjenje Albanaca – FNUA.\nOva ultranacionalna organizacija je shodno svojoj platformi formirala terorističku Albansku nacionalnu armiju, kojoj je glavni štab smešten u Tirani, dok su ispostave GŠ (isturena komandna mesta – IKM) formirane u Prištini, Prizrenu, Skoplju, Tetovu, Debru, Ulcinju, Plavu i Prevezu, odnosno na svim „okupiranim albanskim teritorijama“. Dosad izvedene terorističke akcije pokazuju da ANA može da deluje na širokom prostoru, odnosno na svim „okupiranim albanskim teritorijama“, i da je njena operativnost na visokom nivou. Mo?da ljudi iz CIA misle da ovu terorističku organizaciju mogu da drže pod kontrolom preko svog agenta Gafura Adiljija (11) i da je upotrebljavaju po svom nahođenju i interesima, ali tako su mislili i za Osamu bin Ladena. Sasvim je izvesno da ako ne izađu u susret velikoalbanskim ekstremistima, mete terorističke ANA postaće sami Amerikanci.\nIzvestan animozitet već postoji. U Platformi FNUA se, između ostalog, ističe da UNMIK na Kosmetu ne priznaje istorijsko i prirodno pravo Albanaca na ponovno ujedinjenje, kao i da su „zapadna Makedonija“ i „istočno Kosovo “ i dalje u rukama Srbije i Makedonije, zahvaljujući MZ i NATO. Samo oslobodilačka i beskompromisna borba je jedino rešenje za albanski narod i albansku državu, navodi se takođe u Platformi, što znači da će u jednom trenutku i NATO snage postati mete.\nU suprotnom, potpuno izlaženje u susret velikoalbanskim ekstremistima može da ima za rezultat opet mrtve američke vojnike, ali i vojnike i policajce Grčke, Makedonije, Crne Gore i Srbije. Prema tome, sve ovo jasno ukazuje na to da se širenje demokratije uz pomoć kriminalaca i terorista ne isplati.\nZbog toga, u ime interesa mira srpskog, američkog i ostalih naroda, na čije teritorije pretenduje ekstremni velikoalbanski pokret, istina o Albansko-američkoj građanskoj ligi, vezama velikoalbanskih ekstremista sa CIA i američkim političarima kakav je Mekejn mora da bude medijski razobličena. Javnost je naš adut, i da to mo?e da dâ rezultate pokazuje pisanje Vašington posta. Sve to treba da bude deo političke borbe za očuvanje KiM u sastavu Srbije jer je u 21. veku, s relativno skromnim sredstvima i pravim informacijama, asimetričnim metodama moguće delovati globalno na medijskom i političkom planu.


Dvadesetsedmogodišnji muškarac fizički je napao dežurnog doktora bijeljinske Hitne pomoći, te mu naneo povrede. Prema izvoru InfoBijeljina, 23. januara pet minuta posle ponoći muškarac je došao u službu Hitne pomoći sa povredom prsta.\n– On je došao u vidno alkoholisanon stanju sa povredom prsta koju je, kako navodi, zadobio na slavi. U našoj službi odbio je zdravstvenu uslugu, a isto tako je odbio da potpiše zahtev o odbijanju pružanja prve pomoći – rekao je za InfoBijeljina izvor iz Doma zdravlja.\nDodaje da je povređenom ukazivanje pomoći bilo neophodno zbog otvorenih povreda koje je imao.\n– Prvo je verbalno vređao radnike Hitne pomoci, dežurno osoblje, da bi na kraju i fizički nasrnuo na dežurnog lekara te mu tako naneo povrede u predjelu ruke – dodao je izvor.\nKako se saznaje, o svemu je obaveštena policija, koja je intervenisala tri minuta nakon prijave.\n– Policija je odmah interevenisala te uhapsila ovu osobu. Naš dežurni lekar zadobio je kontuzione povrede desne šake – rekao je ovaj izvor.


VojvodinaCafe - Otkriveno staro zdanje pozorišta u Subotici\nOtkriveno staro zdanje pozorišta u Subotici\nVest objavljena: 12.07.2015 08:54\nSvečanim otkrivanjem šest prepoznatljivih korintskih stubova i zvanično je završena rekonstrukcija spoljašnosti starog dela zgrade Narodnog pozorišta u Subotici. Predsednik Skupštine Vojvodine Ištvan Pastor ocenio je ovom prilikom da u prethodnih devet godina, koliko traju radovi na rekonstrukciji i dogradnji ove zgrade, nisu jenjavala sporenja da li je trebalo rušiti staro pozorište i kako treba da izgleda novo, te da će te dileme ostati i na dalje.\n"Nezavisno od tih dilema, mi se nalazimo u situaciji da započeti posao moramo okončati. Mi danas okončavamo jedan značajan deo. U sledećih dobrih pola godine, ako bude sve u redu, onda bi spolja čitava zgrada trebalo da bude okončana i nakon toga bi trebalo krenuti u izgradnju unutrašnjeg dela", rekao je Pastor.\nOn je dodao da je do sada najveću podršku ovom projektu dala Pokrajinska Vlada i Uprava za kapitalna ulaganja i ocenio da se projekat ne može okončati bez značajne finansijske podrške republike vlasti.\n"U tom pogledu postoji načelan dogovor vezan za značajnije učešće republičkog budžeta u ovom poduhvatu. Znamo za velike poteškoće u kojima se zemlja nalazi, ali se nadamo da će se izdvojiti raspoloživa sredstva za nastavak ovih radova i da ćemo, fazu po fazu, lagano okončavati izgradnju pozorišta", rekao je Pastor.\nFazu koja je ovim okončana finansirala je Uprava za kapitalna ulaganja Autonomske pokrajine Vojvodine, koja je po rečima njenog direktora Nebojše Malenkovića, do sada u izgradnju uložila pola milijarde dinara, od čega je za novu fazu radova nedavno odobreno 145 miliona dinara.\nZahvaljujući tome, kako je ocenio, pozorište danas ima izgled kao sa starih razglednica i dodao da je potrebno još veća podrška lokalnih i republičkih vlasti kako bi objekat postao i funkcionalan.\n"Koristim priliku da apelujem na republičku administraciju, na Grad Suboticu, da sa značajnijim sredstvima krenu u realizaciju ovog projekta. Mi sami ne možemo da dođemo do realizacije", rekao je Malenković, uz ocenu da je Pokrajinska Vlada odlučna da se završi realizacija ovog projekta.\nGradonačelnik Subotice Jene Maglai ocenio je da je centru Subotice ovim vraćen stari sjaj pozorišta, uključujući i stubove, za koje je rekao da mnogo znače Subotičanima.\n"To nama i našim sugrađanima daje podstrek i samopouzdanje da smo sposobni, da imamo kapaciteta da odradimo velike projekte. Ako nastavimo ovim tempom, ja se nadam da ćemo one rokove koje sam već ranije spominjao ispoštovati", rekao je Maglai.\nOn takođe očekuje dalju podršku republičke i pokrajinske vlasti, istovremeno najavljujući da će već ove godine biti nastavljeni radovi na zatvaranju novog dela zgrade pozorišta.\nMaglai se nada da će se sledeće godine početi i sa unutrašnjim uređenjem, kako starog, tako i novog dela pozorišta.\nPočetak radova na novoj fazi ovog projekta, koji traje već devet godina i koji je u par navrata prekidan i menjan zbog nedostatka sredstava, očekuje se krajem leta, do kada bi trebalo da bude okončan postupak izbora izvođača radova.


Naslovna / Izlagači / Tilburg University\nUniverzitet Tilburg poznat je kao jedan od vodećih univerziteta za pravni, poslovni i ekonomski sektor u Evropi. Osnovan 1927. godine, danas se ponosi dugogodišnjim iskustvom i tradicijom, kao i podsticanjem akademskog razvoja svojih studenata i pripremama za profesionalne potrebe modernog sveta. Univerzitet nudi vrhunsko obrazovanje i izuzetnu osnovu za istraživanje. Tilburg sarađuje sa više od 100 stranih visokoobrazovnih ustanova uključujući Univerzitet Kornel, Univerzitet u Barseloni, Univerzitet u Glazgovu, Nacionalni univerzitet u Singapuru i Univerzitet Peking. Bilateralni ugovori doprinose razmenama studenata i nastavnika.\nUniverzitet Tilburg nalazi se u Tilburgu, šestom po veličini gradu u Holandiji, i jedan je od glavnih obrazovnih centara u zemlji. Grad je takođe zanimljivo turističko odredište, s intenzivnim kulturnim životom i atraktivnim uslovima za zabavu i rekreaciju.\nNajveća svetska organizacija za akreditovanje poslovnih škola širom sveta, AACSB International, akredituje Fakultet za ekonomiju i poslovnu administraciju, najveći od ukupno šest fakulteta. Univerzitet Tilburg vodi Evropsku organizaciju za kvalitet istraživanja u obrazovanju, a njihove studije poslovne ekonomije na trećem su mestu. Poslednjih nekoliko godina vodeći je univerzitet u Holandiji u oblasti evropskog i međunarodnog prava (prema časopisu Higher Education Guide).\n#Student loans #Financial Support #Academic Scholarships


Opremanje prostora - Poslovni magazin\nSpoj klasičnog i modernog: Kada je reč o modernom poslovanju, jako je bitan imidž koji gradimo, tako ostavljamo utisak na svoje klijetne, poslovne partnere i interesente. Uređenje poslovnog prostora se ogleda u sklopu komfora, dizajna i prilagodljivosti. Mnogi poslovni ambijenti u svojim kancelarijama poseduju nameštaj koji je multifunkcionalan i da se prolagoditi prema potrebi zaposlenih. …\nUređenje kancelarije i trendovi za 2022. godinu: Šta nam se to sprema za sledeću godinu? Uređenje kancelarija je pretrpelo već u drugoj polovini 2021. godine malu izmenu. Zapravo promene su počele da se dešavaju još na početku pomenute godine. Razlog za to je još uvek aktuelni virus. Uređenje kancelarije i trendovi za 2022. godinu …\nUređenje kancelarije i trendovi za 2022. godinu Opširnije »


Birokratija zakazala, roditelji plaćaju – Semendria\nBirokratija zakazala, roditelji plaćaju\n24. mart 2015. DRUŠTVO – Izvor: RTS – Tri meseca od stupanja na snagu novog Pravilnika za utvrđivanje cena vrtića koji predviđa da roditelj plaća 20 odsto ekonomske cene, mnoge opštine ga nisu sprovele. Prvi predračuni pokazuju da će, u mnogim opštinama, nove cene biti više od dosadašnjih, a u Ministarstvu prosvete apeluju na opštine da se Pravilnik primeni što pre.\nMnogi roditelji od januara čekaju račun za vrtić sa novim iznosom. Opštine koje nisu promenile cene pravdaju se, između ostalog, time da još nije bilo sednica skupština opština na kojima bi se Pravilnik usvojio.\nPetinu ekonomske cene još ne plaćaju, na primer, u Kruševcu i Kikindi, dok su u Smederevu zbog naplaćivanja dvostruko više tarife – 40 odsto ekonomske cene – neki roditelji tužili grad i tražili vraćanje novca.\n“Podneli smo zahtev i sad čekamo, ali najverovatnije od toga neće biti ništa”, kaže jedna Smederevka.\nU Čačku se još naplaćuje stara cena vrtića u iznosu od 4.500 dinara.\n“Jedna radna verzija je već doneta, usaglašavamo je sa ekonomskim parametrima tako da očekujem da bi u toku aprila meseca, na prvoj sledećoj sednici skupštine grada, ona bila usvojena i trebalo bi da se retroaktivno pripremi za vrtić u 2015. godini”, kaže pomoćnik gradonačelnika Čačka Aleksandar Dačić.\nU Ministarstvu prosvete kažu da nemaju nadležnost da reaguju, ali će o problemu obavestiti kolege u Ministarstvu za lokalnu samoupravu.\n“Roditelji mogu i sami da pokrenu inicijativu kod predškolskih ustanova i lokalnih samouprava i ja pretpostavljam da oni to već čine. Bilo je telefonskih poziva, ali koliko je meni poznato, nijedan u sektoru za predškolske ustanove, nijedan pisani zahtev”, ističe rukovodilac Grupe za poslove predškolskog vaspitanja Ministarstva prosvete Bogoljub Lazarević.\nMnoge opštine su nove cene utvrdile tek pre nekoliko dana, a Piroćanci sada plaćaju 3.144 dinara. I u Prokuplju nova smanjenja cena vrtića, ali i plaćanje po danu.\n“Glavna razlika je u tome što roditelji više ne plaćaju punu cenu mesečnu, nego dnevnu, i roditelji ne plaćaju više od 20 odsto”, ističe direktorka PU “Neven” u Prokupljau.\nMnoge opštine su ukinule i regresne skale, pa roditelji sada plaćaju istu cenu za više dece u istom vrtiću.\n« Uhapšena na autobuskoj stanici sa heroinom\nPlanule karte za koncert Crvene Jabuke u Pančevu »


Tegeltija u Briselu sa Verheljijem, Lajčakom, Randželom\nTanjug 19. maja 2021. 12:28\nBRISEL/BANJALUKA – Predsedavajući Saveta ministara Zoran Tegeltija u nastavku posete Briselu sastao se sa specijalnim predstavnikom EU za dijalog Beograda i Prištine Miroslavom Lajčakom.\nTegeltija se ranije sastao sa stalnim izvestiocem Evropskog parlamenta za BiH Polom Ranželom kao i sa evropskim komesarom za susedstvo i proširenje Oliverom Varheljijem.\nTegeltija je sa Varheljijem razgovarao o aktuelnoj situaciji izazvanoj pandemijom kovid 19 u BiH i regionu, kao i procesu evropskih integracija.\nU saopštenju iz Saveta ministara navodi se da je predsedavajući Tegeltija upoznao komesara Varheljija o epidemiološkoj situaciji u zemlji i značaju ubrzane vakcinacije stanovništva kako bi se zaustavilo širenje pandemije i što pre pokrenuo socio-ekonomski oporavak, te ukazao na potrebu bolje dinamike i ravnopravnije isporuke vakcina.\nTokom sastanka, na kojem je bilo reči i o precesu evropskih integracija, Tegeltija je istakao da evropski put nema alternativu i istakao da izuzetno ceni lični angažman i napore komesara Varheljija u pružanju podrške pri ostvarivanju napretka u BiH.\nPredsedavajući Saveta ministara naglasio je da bi dodeljivanje statusa kandidata za članstvo bila dobra poruka i motivacijski impuls za građane BiH da EU ima ozbiljne namere u vezi sa nastavkom procesa pridruživanja.\nSagovornici su ocenili da svi nivoi vlasti, uz poštovanje pravila usaglašenog mehanizma koordinacije, treba da ulože dodatne napore za brže i efikasnije sprovođenje reformskih procesa kako bi se ubrzao evropski put BiH.\nTegeltija i Varhelji su razmenili mišljenja i o drugim aktuelnim temama kao šti su migracije i unapređenje regionalne saradnje, nvodi se u saopštenju.


Sistem za daljinsko praćenje vozila “Oris 08” predstavlja niz softverskih i hardverskih rešenja koji su nezaobilazna karika svakog voznog parka, bez obzira koji broj vozila je u pitanju. Oris 08 predstavlja sistem za daljinsko pozicioniranje i praćenje vozila, i pri tome koristi više različitih uslužnih servisa kao što su GPS - za odredjivanje tačne lokacije, GPRS - za prenos podataka, Internet - za vizuelni prikaz preko Web ili Desktop aplikacije.\nU vozilo se ugrađuje uređaj Oris 08D, koji u sebi poseduje GPS prijemnik i pomoću koga određuje tačnu poziciju, u sebi još ima GSM/GPRS modul koji koristi mrežu mobilne telefonije za prenos podataka do servera. Pored osnovnih parametara, brzine, smera kretanja i tačne pozicije, uređaj ima mogućnost slanja više različitih statusa, koje može da detektuje, a to su nivo napona akumulatora, detekciju otvaranja/zatvaranja vrata i prtljažnog prostora, aktiviranju panik tastera, kao i posebno definisanih tastera od strane krajnjeg korisnika. Tako prikupljeni podaci se šalju ka dispečerskom centru gde se obrađuju i korisnici sistema Oris 08 putem web aplikacije Oris 08W ili specijalizovanih Desktop aplikacija Oris 08DA mogu vršiti nadzor svojih vozila u realnom vremenu.\nKompanija Galeb Group nudi tri komercijalna modela korišćenja Oris 08 sistema, a to je putem Web aplikacije Oris 08W, kada krajnji korisnici putem interneta uz autorizaciju sa korisničkim imenom i lozinkom pristupaju aplikaciji, gde imaju mogućnost prikaza vozila u realnom vremenu na mapi, analize kretanja vozila za određen vremenski period i kreiranja raznih vrsta izveštaja. U ovom slučaju korisnik bi uz kupovinu uređaja, plaćao samo mesečnu pretplatu korišćenja aplikacije.\nDrugi vid usluge je postavljanje kompletnog sistema Oris 08 u sedište krajnjeg korisnika, u ovom slučaju se postavlja server sa bazom podataka, sa nizom aplikacija koje opslužuju pomenuti server, kao i specijalizovana desktop aplikacija Oris 08DA, koja direktno komunicira sa bazom podataka, koja ima zadatak administriranja čitavog voznog parka, vizuelni prikaz kompletne flote vozila, različite vrste analiza i kreiranje određenih izveštaja koji pospešuju iskorišćenost vozila i dovode do drastičnog smanjenja troškova.\nTreći vid ponude koji je instalacija desktop aplikacije na određene računare kod krajnjeg korisnika, i oni će putem interneta koristiti usluge kontrolnog centra koji se nalazi u sedištu naše kompanije. Korišćenjem desktop aplikacije ovim vidom usluge obezbeđuje se komotniji i detaljniji rad sa podacima, ali takođe ste ograničeni slobodom odakle mozete pratiti vozila, sto je jedina prednost web aplikacije.\nKada pričamo o troskovima, pre svega se misli na blagovremeno preusmeravanje vozila-predefinisanje rute, sistem pomaže prevoznicima da unaprede svoju realizaciju otklanjajući eventualna kašnjenja, i da na najbrži i najefikasniji način odgovore na zahteve svojih klijenata. Zahvaljujući raznim analizama koje Oris 08 pruža, moguće je optimizovati vozni park i direktno uticati na povećanje iskorišćenosti flote.\nSistem Oris 08 je dovoljno fleksibilan i modularan da odgovori i na određene specijalne zahteve korisnika u svim svojim segmentima kako na hardveru tako i na softveru.\nDodatna oprema za gps uređaje\nRF indentifikacija temperaturni senzori


Saobraćaj preko Romanije bio je zbog snega obustavljen za teretna vozila sa prikolicom i za šlepere, prenosi Srpskainfo.\nU Federaciji BiH, na magistralnom putu Kiseljak-Busovača, u mestu Jehovac, saobraćaju sve kategorije vozila, ali otežano, jer i dalje ima vode na kolovozu.\nZbog snežnih smetova obustavljen je saobraćaj na regionalnom putu Ulog-Klanci, preko prevoja Morine.\nNa ostalim deonicama u višim planinskim predelima i preko prevoja, kolovoz je zasnežen, a zbog pada temperature tokom noći se očekuje formiranje poledice.\nPoledica je moguća i u nižim predelima, na svim mokrim ili vlažnim deonicama, navode iz AMS.


Prvi CD Beogradske filharmonije sa Felcom - Studio B\nKulturaKultura Pocetna 02. 03. 2018. 10:58:31\nBeogradska filharmonija i šef-dirigent Gabrijel Felc snimaju svoj prvi zajednički CD za nemačku izdavačku kuću „Drajer-Gajdo“ i to sa monumentalnom simfonijom „Ilja Muromec“ Rajnholda Glijera.\nOdmah nakon velike balkanske premijere koja je zakazana za večeras na Kolarcu, filharmoničare i Felca očekuje 18 sati komplikovanog procesa snimanja.\n„Orkestru je potreban kompakt disk kao svojevrsna ocena nivoa na kojem se nalazi. To je za nas veoma važno i ponosan sam što će na našem prvom zajedničkom izdanju biti Glijerovo delo. Dugo sam tragao za ovim rešenjem jer nam je potrebno kvalitetno i interesantno delo, ali koje predstavlja iznenađenje i nešto novo na tržištu“, rekao je Felc.\n„Ovo je velika šansa za orkestar zato što je izdavačka kuća za koju snimamo veoma zastupljena na američkom i japanskom tržištu“, rekao je Felc koji je za „Drajer-Gajdo“ do sada objavio 17 CD-ova, što je za dirigenta njegove generacije impresivno dostignuće.\nSvetska kritika je već počela da piše o koncertima Beogradske filharmonije, a sa cd izdanjem šef-dirigent očekuje dodatnu pažnju i interesovanje, naročito američke, britanske i japanske kritike.\nSnimak Glijerove simfonije biće veliko osveženje za tržište na kome do sada postoji svega desetak izdanja, među kojima Bafalo simfonijskog orkestra sa Džoen Faletom, Filharmonijskog orkestra Bi-Bi-Sija sa Edvardom Daunsom, veoma stari snimak Ferenca Frikšaja za Dojče Gramofon i u dosta skraćenoj verziji Filadelfijskog orkestra sa Štokovskim.


KΛΟΤ - URMUS - Udruženje rok muzičara Srbije\nBend KΛΟΤ je idejno začet kad su gitarista Karlo Stoičkov i pevač Bojan Savić Ostojić odlučili da se vrate zajedničkom autorskom projektu, započetom dve godine ranije, koji je ostao nezavršen silom (ne)prilika. U leto 2006. godine grupa se upotpunjuje dolaskom bubnjara Miloša Kneževića i basiste Vojislava Jocića.\nKΛΟΤ se prvi put predstavio publici u februaru 2007. godine u okviru SKC-ovog demo-festa.\nU oktobru 2008. godine bend je snimio tri pesme (Trepanacija, Telo si, Vrata) u studiju ‘Skalamerija’, i postao koncertno aktivniji, Beograd, Kragujevac, Kraljevo, Pula, su samo neki od gradova gde je bend svirao.\nKarakterističan po mešavini alternativnog metala i ambijentalnog stila, zvuk benda je prepoznatljiv po neparnim ritmovima i njihovom višestrukom kombinovanju. Bas i bubanj se ne ponašaju kao isključivo prateći instrumenti: sa gitarom se često smenjuju u lead-deonicama, a aranžmani su uređeni tako da se vokal tretira kao ravnopravan instrument.\nU decembru 2012. godine KΛΟΤ je osvojio prvo mesto na Beogradskom Autorskom Rok Festivalu (BARF), u organizaciji URMUS-a. U aprilu 2013. godine KΛΟΤ nastupa na ‘Danima srpske kulture u Istri’, u pulskom Hard Rock kafeu.\nPosle nekoliko godina pauze, КЛОТ se vraća na scenu koncertom u URMUS-u 29.07.2016.\n2016. godine su kao pobednici kvalifikacionog takmičenja u Sremskoj Mitrovici, nastupili na finalnoj večeri gitarijade u Zaječaru, gde su imali izuzetno zapažen nastup.\naudio materijal koji predstavlja jedan period u radu grupe Клот\nPošaljite upit vezano za koncert, saradnju ili bilo koju drugu informaciju koja ima isključivo veze za grupom Клот


Jovanka Radičević pred Đer: Imaju i one slabe tačke! – Balkan-Handball.com\nHome / Evropa / Jovanka Radičević pred Đer: Imaju i one slabe tačke!\nJovanka Radičević pred Đer: Imaju i one slabe tačke!\nPoslednja izmena: 22/10/2020\nRukometašice Budućnosti u subotu (18 sati) u „Bemax areni“ dočekuju Đer u utakmici šestog kola DELO EHF Lige šampiona. Biće to novi okršaj protiv tima koji je u posljžednjih desetak godina jedan od najvećih rivala crnogorskog šampiona u elitnom takmičenju.\nU poslednjih osam sezona, ova dva kluba osvojila su kombinovano sedam trofeja Lige šampiona – Budućnost je bila najbolja 2012. i 2015, dok je Đer naslov osvajao 2013, 2014, 2017, 2018. i 2019. godine.\nBudućnost je podigla formu u odnosu na početak sezone i nakon remija protiv Bresta, proteklog vikenda ostvarila i prvu pobedu i to protiv Borusije u Dortmundu.\nJedna u najiskusnijih u tabori plavo-belih, Jovanka Radičević, ovako je najavila predstojeći duel sa mađarskim gigantom:\n– Suvišno je pričati o Đeru, znamo da svake sezone imaju jedan cilj, a to je osvajanje Lige šampiona. Zbog takvih ambicija i dovode toliki broj pojačanja, na svakoj poziciji imaju dve-tri vrhunske igračice, što je za nas veliki izazov. Verujem da ćemo sve biti zdrave i da nam motiva neće nedostajati. Treba da se fokusiramo na nas i našu igru, iako su vrhunski tim, imaju i oni slabe tačke, ali to ćemo ostaviti za teren. Verujem da ćemo biti maksimalno koncentrisane, prie svega u odbrani, jer tu leži ključ i da ćemo na taj način pokušati da zabeležimo dva boda, koja bi nam značila puno u narednom periodu – kazala je Radičević.\njovanka radicevicžrk budućnost\n← Prethodni članak EHF Liga Evrope: Ponovo odložen evro debi Velimira Petkovića na klupi CSKA\nNaredni članak → EHF LŠ: Meškov na SLO pogon do pobede nad Pik Segedom!


Aleksandrovac domaćin velikog Biciklističkog maratona - Izazov\nRadio-televizija Srbije\t 23. septembra 2021. 11:28\nPrvi biciklistički maraton u Aleksandrovcu organizovaće Biciklistički Klub Župa, koji je za samo godinu dana postojanja uspeo da animira veliki broj poklonika biciklizma i organizuje jednu ovakvu sportko turističku manifestaciju.\nU izjavi za našu kuću, organizator Biciklističkog maratona u Župi Dejan Đolić i naš četvorostruki Olimpijac u biciklizmu Ivan Stević, koji će biti promoter takmičenja, izjavili su da će ovo biti prava prilika za promociju Srbije, Aleksandrovca, Župe, prirodnih lepota čitavog kraja i ciklo turizma koji je sve popularniji u svetu.\n"Klub je zainteresovan da u Srbiji malo proširimo ciklo turizam jer u župi imamo 72 vinarije. Vinari su počeli da se interesuju za ciklo turizam", rekao je Đolić, dok je Stević dodao da ovaj deo Srbije nudi prelepe predele ispunjene planinama, banjama…\nNa biciklističkom maratonu u Župi biće organizovane dve trke.\nOni spremniji takmičari izvešće 43 kilometra, dok je za one manje spremne takmičare pripremljena staza od 23 kilometra. Veliku podršku organizatorima pružili su Agencija za bezbednost saobraćaja i lokalna samouprava.\nU Aleksandrovcu je nakon ovog maratona planirana i izgradnja, to jest mapiranje velikog broja biciklističkih staza.\nU planu je trasiranje više od 160 kilometara biciklističkih staza koje će prolaziti pored prelepih vinograda, kroz krajolik od kojih svim posetiocima zastaje dah.\nInteresantno je da će ovaj biciklistički maraton u Aleksandrovcu biti simbolično održan baš 10. oktobra kada će se organizovati i dani Prokupca.\nNema sumnje da će svi vozači iz zemlje i inostranstva imati priliku da uživaju u jednom od najlepših krajeva naše zemlje i upoznaju prirodne lepote i turističke potencijale prelepe Župe.\nVANJA POSTAO DOKTOR: Legendarni odbojkaš uspešno odbranio disertaciju…\nPANIKA U HRVATSKOJ: Preti im ruski scenario, bez obeležja na…\nPočinje vaterpolo Liga šampiona, duel Novog Beograda i Radničkog iz…\nNAŠ EVROPSKI DERBI! Vujasinović: Gledamo samo sebe – Stevanović:…\nRADNIČKI ZAHVALAN RUKOMETNOM SAVEZU: Kragujevčanke igrale Ervopu…\nSrbija osvojila bronzu na Svetskom prvenstvu u rešavanju šahovskih…\nRADNIČKI ZAHVALAN RUKOMETNOM SAVEZU: Kragujevčanke igrale Evropu…


“Jahorina ekonomski forum”: Srpska spremna za veliki zaokret u obrazovanju - Glas Srpske\nŽ. Domazet, Ž. Marković 24.04.2019 10:54\nDigitalna ekonomija pruža neslućene mogućnosti za razvoj novih privrednih grana i značajan ekonomski rast. Tehnološke promjene u savremenom društvu toliko su velike da treba vidjeti kako se kretati u korak sa njima u svim oblastima, za šta je potreban veliki zaokret u obrazovanju, a Srpska je za to spremna.\nPoručeno je to juče na otvaranju četvrtog “Jahorina ekonomskog foruma”, koji organizuje Udruženje ekonomista Republike Srpske SWOT, u saradnji sa Savezom ekonomista Srbije, a pod pokroviteljstvom predsjednice Srpske Željke Cvijanović i srpskog člana Predsjedništva BiH Milorada Dodika. Dvodnevni forum ove godine održava se pod imenom “Ekonomija novog doba - inovacije, digitalizacija i komunikacione tehnologije kao baza ekonomskog razvoja”.\nCvijanovićeva je poručila da je Srpska otvorena za sve vrste kvalitetnih inicijativa, izrazivši uvjerenje da će i ovaj forum dati odgovore na određene dileme i izazove.\n- Ovaj forum odlična je prilika da se suočimo sa teškim pitanjima za budućnost Republike Srpske i cijelog regiona, da razmijenimo primjere dobre prakse i da jedni drugima pomognemo u procesu prilagođavanja - istakla je Cvijanovićeva.\nOna je ocijenila da je najbolji način za razvoj privrede i povećanje stope zaposlenosti proboj na inostrana tržišta, a osnovni preduslov za to je stvaranje inovativnih i kvalitetnih proizvoda.\nUkratko, napomenula je predsjednica Srpske, zajednički zadatak je da u narednom periodu mudro gradimo sistem podrške preduzetništvu kroz primjenu inovacija svjetskog kvaliteta koje će moći da se komercijalizuju u našoj privredi, ali i da se pojavi kao partner inostranoj privredi.\n- Da bismo uhvatili priključak, treba nam dovoljno školovanih stručnjaka u potpuno novim oblastima. Čak 65 odsto današnjih prvačića će za 20 godina raditi na poslovima koji danas uopšte ne postoje - naglasila je Cvijanovićeva.\nOna je istakla da je Srpska spremna za veliki zaokret u obrazovanju.\n- Prije nekoliko dana pročitala sam fascinantnu projekciju da će se u svijetu desiti više promjena u narednih deset godina nego u prethodnih 250 godina. Zahvaljujući tehnološkim inovacijama naša budućnost izgledaće bitno drugačije od svega na šta smo navikli, a četvrta industrijska revolucija iz korijena će promijeniti svijet kakav poznajemo - istakla je Cvijanovićeva.\nDodala je da u svijetu danas bujaju potpuno nove oblasti ekonomije zasnovane na vještačkoj inteligenciji, internetu, novim materijalima, robotici, autonomnim vozilima, 3D štampi, pohranjivanju energije i podataka, nanotehnologijama...\n- Većina nekadašnjih industrijskih grana danas su prosto prevaziđene - dodala je Cvijanovićeva.\nPredsjednica Srpske rekla je da zato treba razmišljati pragmatično i stvarati rješenja koja će svima biti od koristi.\n- Da bismo išli u susret ovim izazovima, u Srpskoj smo formirali novo ministarstvo, Ministarstvo za naučnotehnološki razvoj, visoko obrazovanje i informaciono društvo, kao mehanizam koji će povezati potrebe društva sa naučnom i akademskom zajednicom, te uvesti alate za razvoj digitalne ekonomije - podsjetila je Cvijanovićeva.\nResorni ministar Srđan Rajčević izjavio je da je ovo ministarstvo pokrenulo program prekvalifikacije radne snage za potrebe domaćih kompanija koje se bave informaciono-komunikacionim tehnologijama te da paralelno radi i na spajanju naučnoistraživačke zajednice i privrede.\nRajčević je naveo da je cilj programa prekvalifikacije da dođe do takozvane digitalne radne snage, odnosno do ljudi koji će se na vrijeme prekvalifikovati i koji će moći da nađu zaposlenje u domaćim kompanijama koje se bave informaciono-komunikacionim tehnologijama.\n- Po isteku šestomjesečne obuke vršićemo procjenu uspješnosti tog programa i po potrebi, kada budemo dobili povratne informacije sa tržišta, eventualno te kvote proširiti - rekao je Rajčević.\nOn je dodao da, paralelno s ovim programom, Ministarstvo za naučnotehnološki razvoj, visoko obrazovanje i informaciono društvo za četiri mjeseca od kada postoji prvi put radi na spajanju naučnoistraživačke zajednice i privrede, odnosno industrije, te da je upravo to ta digitalna ekonomija i ekonomija koja je zasnovana na znanju.\nOsim predsjednice Srpske, premijera i predsjednice Vlade Srbije, forumu su prisustvovali predsjednik FBiH Marinko Čavara, mnogi ministri sa svih nivoa vlast i drugi zvaničnici, predstavnici institucija, poslovne i akademske zajednice i brojnih renomiranih domaćih i stranih kompanija.\nU uvodnom dijelu prvog dana foruma održan je niz interesantnih panela, a veliku pažnju publike privukao je panel pod nazivom “Inovacije u finansijskom sektoru”, na kojem je predsjednik Udruženja banaka BiH Boško Mekinjić ocijenio da domaće banke, njih 23 ukupno, prate trendove u digitalizaciji i inovacijama, a da su prvi trendovi počeli uvođenjem platnih kartica.\nInteresovanje je pobudio i panel “Sigurnosni trendovi i izazovi u digitalnoj ekonomiji”, kao i paneli posvećeni aktuelnim trendovima u energetskom sektoru te urbanoj mobilnosti u gradovima.\nIzvršni direktor Udruženja ekonomista Republike Srpske SWOT Saša Grabovac istakao je da je tema ovog foruma izabrana zbog njenog značaja za razvoj ekonomije.\nOn je istakao da je četvrta industrijska revolucija uveliko počela, a da domaće snage i zemlje regiona moraju da odvoje dodatnu energiju da bi uhvatile korak sa razvijenim zemljama. Grabovac je istakao da se to odnosi na promjene načina poslovanja, obrazovanja, promjene u svim sferama života, a da razmišljanja donosioca odluka moraju ići u tom pravcu.\nPremijer Srpske Radovan Višković rekao je da je Vlada izdvojila dodatnih 6,5 miliona KM za informacione tehnologije i “e-upravu”.\nPrema njegovim riječima, Vlada je, kroz određena zakonska rješenja - zakone o privrednim društvima, o preduzetničkoj djelatnosti, matičnim knjigama, načinila korake kako bi mogla biti podnesena aplikacija, odnosno zahtjev elektronskim putem za registraciju neke privredne djelatnosti. Višković je istakao da će Vlada na tome raditi i u budućem periodu, dodavši da je novac limitirajući faktor.\nPrema njegovim riječima, Vlada Srbije će donirati 500 digitalnih učionica, a Vlada Srpske će iznaći dodatna sredstva kako bi obezbijedila određeni broj učionica s ciljem unapređenja obrazovnog sistema u Republici Srpskoj.


Tužba protiv Džerija Sajnfilda zbog Porschea plaćenog 1,5 miliona dolara - Auto Republika\nTužba protiv Džerija Sajnfilda zbog Porschea plaćenog 1,5 miliona dolara\n06/02/2019 - 05:42\nPre tri godine Džeri Sajnfild, popularni komičar i jedan od najvećih ljubitelja Porschea, je odlučio da proda svoju kolekciju nemačkih automobila preko Goodland Company Amelia Island aukcije. Među njima se našao izuzetno retki model 356A 1500 GS/GT Carrera Speedster iz 1958. godine koji je reklamiran kao jedan od samo 56 proizvedenih.\nOvaj raritet poseduje aluminijsku školjku i jedini je u ovoj verziji koji je zelene boje. Vrednost je procenjena na oko 2,5 miliona dolara, ali na kraju dana novi vlasnik je platio 1,5 miliona dolara. Reklo bi se “ako zvuči previše dobro da bi bilo istina onda verovatno to i nije” i to se izgleda desilo i u ovom slučaju.\nKupac ovog automobila, firma Fica Frio Limited, je protekle sedmice podnela tužbu protiv Sajnfilda za plaćenu cenu od 1,5 miliona dolara i dodatni pretrpljeni “duševni bol”. Firma tvrdi da je ovaj Porsche “uljez” i da nije reč o retkom primerku već o običnom 356A koji je napravljen da deluje kao skuplji rođak.\nFica Frio Limited potvrđuje da ih je Sajnfild kontaktirao prošle godine sa izvinjenjem i ponudom da otkupi automobil nazad, ali da smatraju da trebaju da dobiju i dodatni novac za pokušaj prevare. Sajnfildov advokat demantuje ovu priču i kaže da je glumac kontaktirao Fica Frio Limited i zatražio dokaze da je automobil lažan, a da ga je kompanija ignorisala i potom podnela tužbu.\nFica Frio Limited će sigurno imati izuzetno težak posao na sudu pošto je identitet ovog automobila potvrdio Porsche lično, a restaurirala ga je izuzetno ugledna European Collectibles kompanija iz grada Kosta Mesa u američkoj saveznoj državi Kaliforniji.\nMeđutim, ova kompanija kaže da ima dokaz u vidu eksperta sa dugogodišnjim radom u Porscheu. Sajnfild je ranije izjavio da nema kompletnu istoriju automobila i da su šasija i motor sa dva različita primerka 356A nakon što je originalni trkač završio u sudaru tokom trke.\ntags: 356A 1500 GS/GT Carrera Speedster Džeri Sajnfild porsche tužba\nprevious Debitovao Ford SuperDuty za 2020. godinu\nnext Volkswagen Passat podmlađen\nNovi Nissan Juke atraktivniji, prostraniji, tehnološki napredniji i u hibridnom izdanju\nOsveženi Porsche Panamera debituje 26. avgusta\n21/08/2020 - 07:49


Iskusni srpski golmanski internacionalac Željko Kuzmić: - Odolevam svim izazovima i u dalekom Hong Kongu, pozdrav svima u Srbiji!\npetak, jun 12 2020\nFc Deren Ulanbator Mongolia - Željko sa novim klupskim drugarima\n* Ranije smo vam pisali o nasem drugu Željku Kuzmiću, kojem je Švedska bila deseta fudbalska destinacija i onda se pomalo, iznenađujuće, obreo u zemlji Džingis Kana, dalekoj Mongoliji\n- Pripremao sam se na Žabljaku, zbog čega sam zahvalan osoblju MB hotela i usledio je poziv od prijatelja Vojkana Bralušića i otišao sam u FC Daren u Mongoliju - piše nam svoju novu lepu ispovest Željko. - Već tada sam znao da cu tražiti sledeću destinaciju, jer je doneto pravilo da od sezone 2020. ne može igrati - golman stranac u Mongoliji. Nosim lepo iskustvo i zadovoljan sam rezultatima. Vratio sam se u decembru, pripremao se sa kondicionim trenerom Tupajićem, kada je na iznenađenje usledeo poziv od trenera Ivana Kurtušića koji je preuzeo šampiona Hong Konga, FC Tai Po.\nNjima je Kuzmić pristupio 26. decembra 2019, već u januaru ove godine igrali su kvalifikacije za Ligu šampiona. Polusezona je bila jako turbulentna, jer je u Hong Kong Korona virus stigao upravo već u januaru. - Odmah su zatvorene sve državne institucije, samim tim i emigraciono, pa se radna dozvola dugo čekala, takođe i granice ,a onda je stopirano prvenstvo iako se neko vreme igralo bez publike - nastavlja vrsni golman i precizira: - Ljudi iz kluba su bili jako korektni, što se tiče isplata i produžetka saradnje, ali trenutno je neizvesna sezona za moj tim, koja bi trebalo da bude nastavljena u septembru, a već u novembru je novo prvenstvo, pa je klub u ogromnim gubicima. Takođe je u septembru trebalo da igramo i grupnu fazu AFC Kupa...\nTrenutno, sa trenerom golmana Jovanom Mihajlovićem, Željko održava formu i čeka, šta će se dogoditi. Što se tiče Korona virusa u Hong Kongu, ljudi su, kaže, jako disciplinovani, svi nose maske, rukavice, dezinfikujuća sredstva su svuda postavljena. - Ljudi ovde imaju iskustva sa virusima, tako da se ni izbliza nije osetilo kao kod nas, bez obzira što se graniče sa susednom Kinom, ali zbog te iste predostrožnosti i discipline, sve je stalo - kaže još, u ovom pozdravljanju čitalaca i slušalaca Novog Radio Sombora naš sportski golman-prijatelj Željko Kuzmić a mi mu želimo svaku dalju sreću i naravno, prvenstveno dobro zdravlje i stabilnu formu.\n(Pogledajte i nekoliko najnovijih fotografija sa treninga i tokom trenutaka slobodnog Željkovog vremena u Mongoliji)\nViše iz ove kategorije « Najnovije sportske priče: Klub borilačkih sportova Galaktik Sombor lider i u razvijanju novih talenata\tKlub borilačkih sportova Galaktik Sombor još jednom među najboljima u Vojvodini: Novih 6 zlata i 2 srebra »


Novi Sad - Novosađanka Ljiljana Vučković (62) podnela je tužbu protiv odgovornih osoba u megamarketu „Univereksport“ jer su je, kako tvrdi, dve radnice njihovog diskonta „Alba“ zatvorile u toalet i primorale je da se svuče da bi bili sigurni da nije ništa ukrala. Vučkovićeva (62) napominje da joj pored bahatog ponašanja radnica, teško pada i stav kompanije da joj ne duguju izvinjenje, iako je utvrđeno da nije ništa ukrala. U „Univereksportu“, opet, tvrde da je sve urađeno na „diskretan i nenasilan način“, kao i da je sve urađeno po pravilniku kuće i bez kršenja zakona.\nVučkovićeva je, priča sa sestrom i zetom tog 11. juna krenula u nabavku i pri samom ulasku u „Albu“ oglasio se senzor za kodove.\n- Prišao nam je radnik obezbeđenja i ubrzo je ustanovljeno da se radi o kodu na zetovim patikama kupljenim u inostranstvu. Bez problema su nas pustili da uđemo i obavimo kupovinu - kaže Ljiljana Vučković. Slična situacija se, kaže ona, ponovila i na izlasku.\n- Senzor se ponovo oglasio, ali je isti radnik rekao kasirki da je sve u redu, jer nas je već proverio na ulazu. Međutim, tad se pojavila jedna žena, pretpostavljam njihova nadređena, koja je insistirala da nas provere - priča Vučkovićeva, napominjući da se sve odigravalo naočigled brojnih kupaca. Kada je ustanovljeno da je sva roba uredno plaćena, šefica je, tvrdi naša sagovornica, zatražila od Ljiljane da pođe sa njom „kako bi obavila kompletan pretres“.\n- Pošto nisam ništa ukrala, a znajući da ona nema pravo na pretres, rekla sam da pozovu policiju, što je ponovila i moja sestra. Međutim, žena je ponovila da moram da pođem sa njom i pored toga što će policija doći - kaže Vučkovićeva.\nLjiljana je, kaže, pristala, misleći da je radnica vodi u određenu prostoriju gde će sačekati policiju, a ne u toalet.\n- Uvela me je u toalet predviđen za mušterije i pred „svedokom“, koleginicom koju je pozvala, naterala da se skinem da bi se uverila da nemam nešto ispod odeće. Osramoćena i očajna, na kraju sam pristala da skinem majicu za koju se ispostavilo da ima mali bar-kod koji je zapravo aktivirao senzor - objašnjava Vučkovićeva, ističući da joj se niko čak nije ni izvinio na nanetoj neprijatnosti.\nPo povratku kući, Vučkovićeva je odmah kontaktirala advokata i Udruženje za zaštitu potrošača Vojvodine, gde su joj objasnili da pretres može da vrši samo ovlašćeno lice, odnosno policajac.\n- Zahtevam izvinjenje od firme i kažnjavanje radnice koja mi je nanela sramotu, izazvala stres i prekršila osnovno načelo ljudskog prava na slobodu - ogorčeno kaže Vučkovićeva.


► Stefanović: U Srbiji za tri odsto manje kriminala\nOn je, podnoseći izveštaj o radu Ministarstva, rekao ;na sednici Odbora za odbranu i unutrašnje poslove da je povećano otrkivanje krivičnih dela trgovine opojnim drogama, te da je "oduzeto 3.300 kilograma droge, a zaplenjeno više od 4.000 komada narkotika".\nOn je kazao da je sprovedeno više zajedničkih akcija s nevropskim službama u kojima je u Srbiji i inostranstvu uhapšeno 47 osoba koje su krijumčarile drogu u Srbiji i zemljama EU.\nStefanović je kazao da je u ovoj godini zabeležen i pad stope kriminaliteta u oblasti nasilja u porodici i da su preduzete mere dale rezultate, te se "oseća pritisak da nasilje nije poželjno".\nOn je kazao da je nastavljena borba protiv korupcije, da je 38 osoba uhapšeno i protiv 61 osobe podnete krivične prijave.\nMinistar je kazao da je broj krivičnih dela u konstantnom padu, i da je u poslednjih pet godina broj ukradenih motornih vozila opao za 16,5 odsto.\nStefanović je kazao da je očuvan javni red i mir u Srbiji i da su manifestacije brojne poput Egzita i Festivala trube u Guči protekle bez incidenata.\nGovoreći o saobraćajnim nesrećama, on je rekao da je broj ostao "približno na prošlogodišnjem nivou", da je broj poginulih mani za 10 odsto, ali da je taj broj i dalje velik.\nStefanović je danas skupštinskom odboru podneo izveštaj o radu ministarstva i izveštaj o stanju bezbednosti u Srbiji. Odbor je usvojio oba izveštaja.\nParezanović hteo da ukaže da mešanje stranog faktora narušava bezbednost države\nStefanović je danas objasnio da Marko Parezanović iz Bezbednosne informativne agencije (BIA) nije hteo da opoziciju optuži kao veliku pretnju po bezbednost zemlje, nego mešanje stranog faktora.Stefanović je na sednici Odbora za odbranu i unutrašnje poslove Skupštine Srbije rekao da će o izjavi Parezanovića razgovarati sa direktorom BIA Bratislavom Gašićem kako bi "videli sve vezano za te navode".\nOn je međutim rekao da Parezanovića ne treba "satanizovati" zbog te izjave i izneo podatak da je Parezanović bio visoki funckioner BIA i za vreme prethodne vlasti.\n"Poslednji put kada je ubijen neko zbog političkog stava je bilo u vreme vaše vlasti i ubila ga je vaša vlast niko sa strane, ubio ga je policajac na ulici, jer je Ranko Panić imao drugačiji stav", kazao je Stefanović odgovarajući na navode poslanika Demokratske stranke (DS) Balše Božovića o navodima Parezanovića.\n"Da li su tvrdnje ministra BIA proverene informacije ili politički i lični stavovi, u kom slučaju pitam – kakao je i zašto Parezanović onda još na tom mestu", pitao je Božović.\nSrbija posvećena pronalaženju ubice i organizatora ubistva Olivera Ivanovića\nMinistar unutrašnjih poslova Srbije izjavio je danas da je o ubistvu predsednika Inicijative SDP Olivera Ivanovića u javnosti bilo "puno spinovanja i spekulacija", ali da Srbija ostaje posvećena nalaženju ubice i organizatora ubistva, jer je to važno za bezbednost građana na Kosovu i opštu bezbednost Srbije.\nStefanović je, predstavljajući izveštaj o radu ministarstva i bezbednosnoj situaciji od januara 2017. godine do juna 2018. godine, na sednici Odbora za odbranu i unutrašnje poslove Skupštine Srbije rekao da bezbednosna situacija na Kosovu karakteriše ubistvo Ivanovića i da je situacija teška jer EULEKS, KFOR i KPS ne razmenjuju podatke sa Tužilaštvom za organizovani kriminal Srbije.\nStefanović je napomenuo da tužilaštvo nema pristup kamerama, "risiverima", originalnim dokumentima kao što nije imao pristup ni licu mesta na kojem je Ivanpvić ubijen.\nMinistar je kazao da je bezbednost na Kosovu narušena i hapšenjem direktora Kancelarije Vlade Srbije za Kosovo Marka Đurića u Kosovskoj Mitrovici početkom ove godine što je ocenio kao "negativnu poruku" preostalim Srbima na Kosovu.\n"Ko je naručio spotove na nacionalnoj televiziji koji su direktno crtali metu na Oliveru Ivanoviću, nazivali ga izađnikom srpskog naroda u političkoj kampanji i da li je to u Srbiji dozvoljeno i da li ćemo u kampanjama koje slede čekati da neko nacrta metu i nama", upitao je Đurišić.


heroal, Nemačka\nheroal, Nemačka Istaknut\nKao vodeća kuća za aluminijumske sisteme heroal razvija i proizvodi uzajamno optimalno prilagođene sisteme za roletne, tende, rolo kapije, prozore, vrata i fasade koji su dopunjeni kapcima i kliznim roletnama, komarnicima kao i nadstrešnicama i garažama za automobile.\nZahvaljujući minimalnom utrošku energije u proizvodnji i zahvaljujući maksimalnoj uštedi energije tokom korišćenja heroal sistemska rešenja značajno doprinose tome da se omogući održiva gradnja – povezana sa najvišim stepenom ekonomičnosti prilikom izrade sistema i valorizacije zgrade.\nViše od 800 zaposlenih u svim sektorima preduzeća kontinuirano rade na daljem razvoju sistema i na optimizaciji kvaliteta heroal servisa i usluga.\nheroal proizvodi i sistemi proizvode se isključivo u proizvodnim lokacijama u Nemačkoj, u sedištu kompanije u mestu Verl kao i u mestu Hövelhof.\nheroal je sinonim za "Premium kvalitet made in Germany" sa sertifikatom ISO EN 9001.\nUjedno heroal propada samom vrhu za sistemska rešenja, koja sveobuhvatnu održivost sjedinjuju sa praktičnim inovacijama, vodećim servisom u svim branšama i dizajnom visokog stepena kvaliteta, koji može da se integriše u svaku arhitekturu.\nPročitano 2588 puta\tPoslednji put izmenjeno Poslednji put izmenjeno oktobar 24 2017\nViše iz ove kategorije « Automatsko zaključavanje sa AS3600\tStyle Doors »


OSSIjev jednodnevni izlet u Halštat uspešno održan! - Осси Беч\nOSSIjev jednodnevni izlet u Halštat uspešno održan!\nSa gradićem iz bajke i njegovom viševekovnom istorijom, Halštatom, upoznali su se i studenti iz Beča! Organizacija srpskih studenata u inostranstvu – ogranak Beč uspešno je organizovala jednodnevni izlet u ovo divno mesto u subotu 21.05, za koji se tražila i karta više. Sa dva autobusa tog sunčanog jutra OSSIjevci su se zaputali na kratkotrajni odmor, gde su imali priliku da se opuste i uživaju u prirodi. Po dolasku u Halštat studenti su saznali nešto više o istoriji grada i načinu života ljudi od lokalnog vodiča. Nakon toga usledio je period slobodnog vremena, tokom kojeg su mnogi obišli rudnik soli, dok su drugi imali želju da se popnu na sam vrh kod Rudolfovog tornja i uživaju u magičnom pogledu! Za one dobro organizovane ostalo je nešto vremena i za par minuta mira na jezeru, vožnju raznih brodića ili pedalina.\nVesna Špirić, direktorka Sektora za medije i organizator ovog izleta, i Tamara Nikolić, koordinator prevodilačkog tima OSSI Beča, imale su zadatak kao vođe puta da se pobrinu da sve prođe u najboljem redu.\nPesma, smeh i vesela graja naših studenata mogla je se čuti iz svakog kutka ovog mesta! Postali smo bogatiji za istoriju ovog mesta, divnih pejzaža i novih drugarstava! Kako je ovaj izlet bio itekako uspešan, OSSI će se potruditi da i u nekom od narednih perioda organizuje još koje slično druženje.\nPratite OSSIjeve informacije u FB grupi i internet stranici, te ćete tim putem uvek biti u toku i pravovremeno obavešteni o našim sledećim događajima!\n30/05/2016 at 11:43 OSSAW Media Share via:


Republička izborna komisije (RIK) proglasila je večeras izbornu listu "Milan Stamatović -Zdravo da pobedi - Dragan Jovanović-Bolja Srbija- Zdrava Srbija", za učešće na predstojećim parlamentarnim izborima 21. juna.\nRIK je proverom Spiska birača utvrdio da je koalicija "Zdrava Srbija - Bolja Srbija" podnela ukupno 10.452 pravno valjanih overenih izjava birača koji podržavaju da ta izborna lista učestvuje >> Pročitaj celu vest na sajtu Radio Televizija Vojvodine << na izborima.\nTakođe, RIK je doneo rešenje o ispunjenu uslova za određivanje predstavnika podnosioca te izborne liste u prošireni sastav RIK-a i biračkih odbora.\nNa večerašnjoj sednici izglasano je i rešenje o odbijanju prigovora birača Dragana Čorbića protiv rešenja o nastavku sprovođena izbornih radnji u postupku izbora za narodne poslanike.\nPrigovor Čorbića odbačen je kao neblagovremen.\nBeta: RIK proglasio izbornu listu koalicije 'Zdrava Srbija - Bolja Srbija'\nRTS: RIK proglasio izbornu listu Milana Stamatovića\nVečernje novosti: RIK proglasio izbornu listu Milana Stamatovića


Šef BIA i osuđivani kriminalac u istom poslu: Za nevericu! | Fudbal | Direktno\n03. 03. 2021. 20:02 9\nSlobodan Milutinović, zvani Snajper, nekadašnji vođa navijača Vojvodine, koji je jutros uhapšen na Jahorini, član je Upravnog odbora "lala", gde mu je između ostalih "kolega" i Nikola Vasiljević, načelnik Regionalnog centra BIA-e u Novom Sadu!\nKako su se Milutinović, koji je godinama povezivan sa kriminalom i prvi čovek novosadske "tajne službe" našli na istom zadatku, u normalnoj državi trebalo bi da se bave istražitelji.\nS tim da u državi, gde vlada pravni poredak, verovatno ne može da se desi da se neko ko je osuđen zbog trgovine drogom, i šef bezbednjaka budu u istoj prostoriji, osim za vreme saslušanja, kada bi sedeli jedan naspram drugog?!\nŠef novosadske BIA u UO Vojvodine je postavljen u oktobru 2017. godine, kada je predsednik postao direktor "Dnevnik Vojvodina press-a" Dušan Vlaović. Tada je rečeno da će Vojvodinu ubuduće pomagati Grad Novi Sad i JP "Srbijagas".\nZanimljivo je da je sa uhapšenim Milutinovićem u UO Vojvodine i poznati novosadski advokat Ljubomir Apro, svojevremeno prvi čovek Jugoslovenske levice za Vojvodinu.\nAdvokata i Milutinovića osim članstva u upravi "lala", povezuje i Ratko Buturović, zvani Bata Kankan. Apro je bio Buturovićev branilac u postupku u kome je bio optužen za nameštanje utakmica, dok je Milutinović radio u obezbeđenju Bate Kankana.\nUpravo se za Milutinovićev krimi uspon u Novom Sadu vezuje za pokojnog Buturovića, kome je bio telohranitelj.\nPodsetimo, uhapšeni Slobodan Milutinović, zvani Snajper iz Novog Sada, kontroverzna je ličnost po više osnova. Protiv njega policija je podnela čak 15 prijava, i za pokušaj ubistva D.S. 2017. na stadionu Partizana. U decembru 2020. postao je član Upravnog odbora FK Vojvodina, na čiji stadion mu je Osnovni sud u Novom Sadu zabranio ulaz zbog nasilja.\nFK Vojvodina BIA Nikola Vasiljević Slobodan Milutinović Snajper Upravni odbor\nDumanović pobedio Gašića na sudu\nIzbačen iz službe zbog povezanosti sa kriminalcima, sada kandidat za direktora BIA\n11. 11. 2021. 27\nStanković kao Vučić: Napustio KZŠ zbog jednog pitanja (VIDEO)\n07. 11. 2021. 26


Američka delegacija u NBS – Okvir\nKako je istaknuto, ova poseta visokih predstavnika iz SAD predstavlja nastavak saradnje koja je trasirana tokom nedavnog sastanka u Vašingtonu predsednika Srbije Aleksandra Vučića i predsednika SAD Donalda Trampa. Tom prilikom postignuti su dogovori koji predstavljaju okosnicu dalje saradnje Srbije sa SAD i unapređenja odnosa dveju zemalja na ekonomskom planu. Poseta predstavnika FCD-a I EXIM banke označava početak sprovođenja ovih dogovora i njihovu dalju konkretizaciju preciziranjem razvojnih projekata i oblasti saradnje.\nNa sastanku je zaključeno je da je ključni zadatak razvoj i da u meri u kojoj se u Srbiji omogući jačanje infrastrukture, jačanje privrede, a posebno otvaranje novih radnih mesta, biće i veći uspeh na ovom zajedničkom zadatku. Kako je istaknuto, NBS koja uspešno čuva stabilnost – monetarnu i finansijsku, jeste jedan od veoma važnih oslonaca na tom putu, navodi se u saopštenju.\nU Srbiji zaražena još 81 osoba, jedna preminula


Vesti online / Vesti / Svet / Pakistan: Od borbi pobeglo 100.000 civila\nPakistanske snage, potpomognute teškom artiljerijom, nastavile su u ponedeljak napade na položaje talibana u Južnom Vaziristanu, dok vojnici pokušavaju da preuzmu kontrolu nad uporištima ekstremista u toj oblasti blizu granice s Avganistanom.\nVojska je saopštila da je u prvih 24 sata kopnene ofanzive ubijeno 60 pobunjenika i pet vojnika. Zvaničnici su, takođe, naveli da je kopnena ofanziva pokrenuta posle višenedeljnih vazdušnih i artiljerijskih napada.\nNeimenovani zvaničnik pakistanske obaveštajne službe izjavio je da su okršaji najintenzivniji u okolini mesta Šakai, gde pobunjenici pružaju žestok otpor.\nAgencija Rojters navodi da se oko 28.000 pakistanskih vojnika bori protiv 10.000 tvrdokornih talibana, uključujući i oko 1.000 boraca iz Uzbekistana i pojedinih pripadnika Al Kaide.\nIz Južnog Vaziristana pobeglo je oko 100.000 civila, ali se ne očekuje da će nastati humanitarna kriza, slična onoj s početka godine kada je oko dva miliona ljudi napustilo domove zbog ofanzive u dolini Svat, severozapadno od Islamabada.\nU toj oblasti živi oko pola miliona ljudi, a mnogi imaju kuće u istočnim delovima koji su pod kontrolom vlade.\nOfanziva pakistanskih vojnih snaga usledila je posle većeg broja napada ekstremista u različitim delovima zemlje, uključujući i upad u pakistanske vojne štabove, u kojima je ubijeno više od 150 ljudi.


Visoka efikasnost ruskog načina lečenja najčešćeg tipa raka kod dece - Sputnjik Srbija\n23:22 05 Maj 2021\nVisoka efikasnost ruskog načina lečenja najčešćeg tipa raka kod dece\n20:53 14.11.2016 Preuzmite kraći link\nPrema rečima doktora secijaliste-onkologa Aleksandra Rumjanceva iz Ministarstva zdravlja Ruske Federacije, procenat izlečenja i oporavka u okviru ovih protokola je čak 87 odsto.\nRuska metoda lečenja najčešćeg tipa raka kod dece, akutne limfoblastne leukemije, pokazao se veoma efikasnim u 87 odsto slučajeva, rekao je glavni specijalista-onkolog u Ministarstvu zdravlja Ruske Federacije Aleksandar Rumjancev.\n„Najčešći oblik kancera koji se javlja kod dece je akutna limfoblastna leukemija. Tokom prošle godine smo sumirali rezultate lečenja po našim protokolima od 2008. godine. Izlečenje i oporavak po ovoj metodi u okviru Ruske Federacije iznosi čak 87 odsto“, rekao je on. Prema njegovim rečima, svake godine 1.200 dece oboli od ove vrste kancera.\nRumjancev kaže da u Moskvi svake godine od različitih vidova kancera oboli 3.500 do 5.000 dece.\n„Stopa preživljavanja dece obolele od raka je oko 80 odsto“, rekao je on.


Saobraćaj u četvrtom kvartalu 2018. godine i godišnji učinak mreže VINCI Airports | Aerodrom Nikola Tesla Beograd <!-— facebook open graph tags --> <!-— twitter card tags additive with the og: tags -->\nSaobraćaj u četvrtom kvartalu 2018. godine i godišnji učinak mreže VINCI Airports\nU mreži VINCI Airports je opsluženo blizu 48 miliona putnika u četvrtom kvartalu 2018. godine (7,2% više nego u četvrtom kvartalu 2017. godine prema uporedivim podacima) i ukupno 240 miliona putnika u finansijskoj 2018. godini (195.2 miliona putnika pre integracije aerodroma London Getvik (London Gatwick)*).\nSaobraćaj na 10 aerodroma kojima upravlja VINCI Airports u Portugalu je porastao za 6,2% na 12,4 miliona putnika u četvrtom kvartalu 2018. godine. Ovi aerodromi su premašili prag od 50 miliona putnika u 2017. godini, a stabilan rast od 6,8% je pogurao ukupan broj preko nivoa od 55 miliona u 2018. godini.\nSaobraćaj na lisabonskom glavnom aerodromu je porastao 8,9% u odnosu na prethodnu godinu do apsolutno najveće brojke od 29 miliona uprkos prostornim ograničenjima. Ovo je predstavljalo najveći skok u mreži VINCI Airports u 2018. godine. Kako bi omogućili prilagođavanje rastu saobraćaja do isteka koncesije 2026. godine, VINCI Airports i portugalska Vlada su su 8. januara 2019. godine potpisale sporazum o finansiranju proširenja kapaciteta lisabonskog aerodroma, proširenjem postojećeg lisabonskog aerodroma i otvaranjem novog civilnog aerodroma u Montižu (Montijo Airport), 25 kilometara od centra grada.\nAerodrom u Portu je objavio najveći godišnji rast saobraćaja u zemlji (10,7% na 11,9 miliona putnika).\nU Francuskoj, saobraćaj na 12 aerodroma pod upravom VINCI Airports vinuo se za 10,4% na 4,6 miliona putnika u četvrtom kvartalu. Tokom cele godine, ovi aerodromi su uslužili 19,9 miliona putnika, odnosno 9,4% više nego u 2017. godini.\nSaobraćaj na aerodromima Lion-Sent Egziperi (Lyon-Saint Exupéry) i Lion Bran (Lyon-Bron) porastao je za 7,4% u 2018. godini, premašujući tako ukupnim saobraćajem nivo od 11 miliona putnika. Više od 25 novih linija, uključujući letove između Liona i Tel Aviva, Krfa, Katanije i Malage, objašnjavaju obim ovog rasta.\nKao rezultat otvaranja 14 novih linija saobraćaj na aerodromu Nant Antlantik (Nantes Atlantique Airport) porastao je 12,9% u 2018. godini u poređenju sa 2017. godinom, dostižući prag od 6 miliona putnika. Aerodrom Ren Bretanj (Rennes Bretagne Airport) je objavio rekordni rast od 18,3% u 2018. godini, oslikavajući oštar rast u domaćem saobraćaju (naročito liniju avio-kompanije easyJet ka Lionu).\nSaobraćaj na aerodromu Tulon-Jer (Toulon-Hyères) povećao se 13,1% otkako je avio-kompanija Air France počela da saobraća ka parskom aerodromu Šarl de Gol (Paris Charles de Gaulle Airport).\nU Ujedinjenom Kraljevstvu, Međunarodni aerodrom Belfast (koji se pridružio mreži VINCI Airports u septembru 2018. godine) je objavio skok saobraćaju u četvrtom kvartalu od 13,6%, potvrđujući dinamiku britanskog tržišta. Ovaj aerodrom je opslužio skoro 6,3 miliona putnika od januara do decembra 2018. godine, odnosno 7,5% više nego u 2017. godini.\nAerodrom Stokholm Skavsta (Stockholm Skavsta Airport) u Švedskoj, koji se takođe pridružio mreži u septembru 2018. godine, je objavio rast od 2,1% u četvrtom kvartalu i 3,9% na godišnjem nivou.\nU Srbiji je saobraćaj u četvrtom kvartalu 2018. godine porastao 2,0% na 1,2 miliona putnika na beogradskom Aerodromu Nikola Tesla, koji je VINCI Airports preuzeo krajem decembra 2018. godine. Na nivou cele godine, saobraćaj je na aerodromu porastao za 5,4% na 5,6 miliona putnika. Ovako stabilni rezultati odražavaju živahnost glavnog grada.\nSaobraćaj na pet aerodroma u Sjedinjenim Američkim Državama, na kojima je VINCI Airports operater kao koncesionar ili prema ugovoru o upravljanju od septembra 2018. godine, je dostigao 2,4 miliona putnika u četvrtom kvartalu 2018. godine (do 5,6% u poređenju sa četvrtim kvartalom 2017. godine). Preko 9,5 miliona putnika je putovalo preko ovih pet aerodroma od januara do decembra 2018. godine (8,7% više nego 2017. godine).\nSaobraćaj na aerodromu Santjago - Arturo Merino Benitez (Santiago-Arturo Merino Benítez Airport) u Čileu je porastao za 8,5% na 6,3 miliona putnika u četvrtom kvartalu 2018, i za 8,8% na 23,3 miliona putnika tokom 2018. godine, podržan domaćim putovanjima i novim međunarodnim linijama uključujući letove avio-kompanije Emirates prema Dubaiju.\nU Brazilu je saobraćaj na aerodromu Salvador (Salvador Airport) porastao za 7,5% u četvrtom kvartalu. VINCI Airports posluje na ovom aerodromu od januara 2018. godine i uslužio je 8 miliona putnika tokom proteklih 12 meseci, dostigavši godišnji rast od 4,6%. Najznačanija obeležja ove godine uključiju nove simbolične linije za Majami (LATAM Airlines), Santjago de Čile (Gol) i Panamu (Copa).\nSaobraćaj u šest baza VINCI Airports u Dominikanskoj Republici je bio stabilan (sa 0,3%) na 1,2 miliona putnika u četvrtom kvartalu 2018. godine. Uprkos teškom početku godine označenom bankrotom tri avio-kompanije, ovi aerodromu su imali pad od samo 2,0% u 2018. godini. Marketinške kampanje VINCI Airports namenjene avio kompanijama su donele 20 novih linija i očekuje se da podstaknu novi rast u 2019. godini.\nAerodrom Danijel Odubr Kiros (Daniel Oduber Quiros Airport) u Liberiji u Kostariki, koji se nedavno pridružio mreži VINCI Airports, objavio je rast od 8,4% u četvrtom kvartalu i rast od 3,4% u finansijskoj 2018. godini.\nTri aerodroma u regiji Kansai u Japanu su opslužila 12,6 miliona putnika u četvrtom kvartalu 2018. godine, odnosno 5,4% više nego u četvrtom kvartalu 2017. godine, iako je Međunarodni aerodrom Kansai (Kansai International Airport) bio zatvoren oko 10 dana u septembru zbog zbog pojave tajfuna Džebi. Ukupan saobraćaj na ova tri aerodroma je iznosio 48,3 miliona putnika u 2018. godini (3,7% više nego u 2017. godine).\nSaobraćaj u tri baze mreže VINCI Airports u Kambodži je zadržao snažan uzlazni trend koji je imao od prošlog januara. Ukupno 2,9 miliona putnika je koristilo ove aerodrome od oktobra do decembra 2018. godine (17,1% više nego u četvrtom kvartalu 2017. godine), dovodeći do toga da celogodišnja brojka premaši prag od 10 miliona po prvi put sa 10,6 miliona (rast od 20,1% na godišnjem nivou). Ovi pokazatelji naročito oslikavaju porast potražnje iz Kine i Tajlanda i činjenicu da je otvoreno osam novih linija.\nNaročito oštar rast je bio u Pnom Penu (27,9%), koji je premašio nivo od 5 miliona putnika dostigavši 5,4 miliona.\nSaobraćaj na Međunarodnom aerodromu Sajanukvil (Sihanoukville International Airport), koji je najbliži glavnom primorskom odmaralištu u Kambodži, je odskočio sa 92,6% u 2018. godini, odslikavajući rastuću popularnost regiona među domaćim i turistima iz Azije.\n* VINCI Airports je 27. decembra potpisao ugovor o sticanju 50,01% Aerodroma London Getvik (London Gatwick). Očekuje se da ovaj proces bude završen u prvoj polovini 2019. godine.


Malo Bruno, malo sudija: Junajted na deobi prvog mesta [VIDEO] - Sportska centrala\nMalo Bruno, malo sudija: Junajted na deobi prvog mesta [VIDEO]\n1 jan 2021. 23:31\nMančester Junajted – Aston Vila 2:1 (1:0)\nMarsijal 40′, Fernandeš 61’pen – Traore 58′\nFudbaleri Mančester Junajteda savladali su Aston Vilu i izjednačili se sa Liverpulom koji je ostao lider zahvaljujući boljoj gol razlici.\nPonovo je centralnu ulogu u trijumfu „crvenih đavola“ imao Bruno Fernandeš koji je postigao gol za pobedu, a Portugalac od početka sezone ima fascinantan učinak – 11 golova i 7 asistencija na 16 utakmica.\nPobedonosni gol je postigao iz penala, prethodno je „oboren“ Pogba, a na ponovljenom snimku se jasno vidi da je sam sebe sapleo. Junajted je prvi gol na meču postigao u 40. minutu, Van-Bisaka je asistirao Marsijalu, koji je postigao peti gol u sezoni, računajući sva takmičenja.\nDe Hea je sprečio izjednačenje sjajnom intervencijom početkom drugog poluvremena, ali je ipak savladan u 58. minutu. Griliš je pokušao da pronađe Luiza koji je promašio loptu, ali je sačekao Traore koji je bio neumoljiv i potvrdio sjajnu formu u poslednjih mesec dana. Do kraja meča, nakon gola Fernandeša, rezultat se nije menjao iako je moglo da bude golova na obe strane.\nMančester Junajted je poslednji poraz u Premijer ligi doživeo prvog dana novembra od Arsenala, dok je Aston Vili ovo prvi neuspeh nakon nešto više od mesec dana i pet uzastopnih utakmica.


Velika pobeda britanskih konzervativaca - Progovori o pregovorima\nVelika pobeda britanskih konzervativaca\nKonzervativci premijera Borisa Džonsona osvojili su većinu u Parlamentu Velike Britanije, pokazali su 13. decembra objavljeni rezultati vanrednih opštih izbora. Rezultat izbora otvorio je put za izlazak Britanije iz EU do kraja januara. Iz Brisela poručuju da su spremni za pregovore o budućim odnosima sa Britanijom.\nPrema projekciji BBC, Torijevci će dobiti 364 poslanika, labursti 203, Liberalne demokrate 12, Zeleni jednog, Socijaldemokrate iz "Plaid Cymfru“ četiri, Stranka za Bregzit nijednog i SNP 48.\nIzbori 12. decembra bili su treći za manje od pet godina - i prvi u decembru za gotovo 100 godina - a pred izbore je dominirala tema izlaska iz EU koja je aktuelna od referenduma o Bregzitu 2016. godine.\nLider konzervativne stranke i premijer Džonson fokusirao se na samo jednu predizbornu poruku: "Obaviti Bregzit!" dok je njegov glavni suparnik za Dauning strit broj 10, vođa laburista Džeremi Korbin, obećavao biračima još jedan referendum: da izaberu između odluke o ponovnom pregovaranju o izlasku iz EU ili ostanu u Uniji.\nRezultat izbora potvrđuje da je otvoren put lideru Konzervativne stranke za izlazak Velike Britanije iz EU do 31. januara 2020. godine.\nDžonson je obećao da će Bregzit biti postignut "na vreme". Rekao je da su izbori pokazali "neospornu odluku" Britanaca da napuste EU.\nPosle tri godine neslaganja oko Bregzita, "staviću tačku na te besmislice i sprovešćemo ga na vreme do 31. januara", rekao je konzervativni lider pristalicama u Londonu.\nOn je poručio da će "danonoćno" raditi da bi opravdao poverenje koje su mu ukazali birači i zahvalio pristalicama laburista koji su prvi put podržali Konzervativnu stranku.\n"Ljudi žele promenu… ne možemo i ne smemo da ih razočaramo", rekao je Džonson dan posle izbora na kojima su konzervativci, kako je naveo, izvojevali "istorijsku pobedu".\nKorbin veoma razočaran\nLider laburista Korbin izjavio je da je "veoma razočaran" rezultatom parlamentarnih izbora u Britaniji i da "neće voditi stranku na sledećim izborima".\nLaburisti su pretrpeli težak poraz na izborima, izgubivši više od 50 poslaničkih mesta.\nKorbin je uoči izbora rekao da bi laburisti, ako dobiju većinu, okončali Bregzit uz novi sporazum koji bi podneli javnosti na na referendumu, uz opciju ostanka u EU.\nBreton: Brisel želi da obnovi odnose sa Londonom\nNovi evropski komesar za jedinstveno tržište Tijeri Breton izjavio je 13. decembra da Brisel želi da "obnovi" odnose sa Londonom, posebno u trgovini, posle pobede Borisa Džonsona na vanrednim parlamentarnim izborima koji bi trebalo da dovedu do Bregzita krajem januara, prenosi AFP.\n"Sada treba ponovo izgraditi odnose sa Britanijom koja je važan partner", rekao je Breton u Briselu izražavajući želju da trgovinski odnosi sa Londonom budu uravnoteženi.\nBreton očekuje da Evropski savet 13. decembra na sastanku u Briselu obnovi mandat pregovaraču Mišelu Barnijeu koji je već sa Londonom pregovarao o sporazumu o Bregzitu.\n"Trgovinski odnosi treba da budu nastavljeni. Britanija je veoma važan partner za EU i mi smo prvi trgovinski partner toj zemlji", dodao je Breton.\nMišel: EU spremna za pregovore o budućim odnosima\nPredsednik Evropskog saveta Šarl Mišel izjavio je da je EU spremna da pregovara o budućim odnosima sa Britanijom, posle pobede Konzervativne stranke na vanrednim parlamentarnim izborima.\n"Spremni smo. Odredili smo svoje prioritete", rekao je Mišel 13. decembra, drugog dana samita EU u Briselu.\nMišel se nada da će britanski parlament "brzo ratifikovati" sporazum koje su dve strane postigle o Bregzitu kako bi se "mirno nastavili pregovori o narednoj fazi".\nPrema njegovim rečima, EU će posebno obratiti pažnju na "integritet unutrašnjeg tržišta", kako bi budući odnosi garantovali ravnopravne uslove za obe strane.


POTREBNO JE VIŠE MLADIH NA ODGOVORNIM FUNKCIJAMA - Glas Podrinja\nPOTPREDSEDNIK LOKALNOG PARLAMENTA MILUTIN STANKOVIĆ\nPOTREBNO JE VIŠE MLADIH NA ODGOVORNIM FUNKCIJAMA\nO ulozi mladih u politici, i odnosu sa starijim kolegama, za „Glas Podrinja“ govori Milutin Stanković, potpredsednik gradskog parlamenta\nSa 26 godina postao je najmlađi član predsedništva Skupštine grada Šapca. Budući doktor veterine politiku vidi kao sredstvo za poboljšanje uslova života svih građana. On smatra je potrebna potpuno nova energija i politika koja će svakom građaninu Srbije, bez obzira kojoj partiji pripada, učiniti život boljim sa ispravnim sistemom vrednosti. Osim ideja, izboru na odgovornu funkciju doprinelo je i njegovo petogodišnje angažovanje u Liberalno demokratskoj partiji.\n- Zahvaljujući radu koordinatorskog tima mladih Liberano demokratske partije Šabac, uspeli smo da isprofilišemo politiku i zauzmemo jedan čvrst stav preko kojeg želimo da poboljšamo položaj mladih u našem gradu. Zahvaljujući takvoj politici na proteklim lokalnim izborima ostvarili smo najbolji rezultat od svih odbora „Preokreta“ na čemu smo zahvalni našim sugrađanima, a uz pomoć kog ćemo kroz naše delovanje u lokalnom parlamentu u narednom periodu moći da ostvarimo postavljene ciljeve, ističe Stanković.\nU obavljanju poslova u šabačkoj skupštini veliku podršku mu pružaju kako ostali članovi predsedništva, tako i lokalni dbornici. Razlike u godinama i iskustvu u politici pri tom ne predstavljaju nikakav problem, ističe Milutin.\n- Sa ostalim članovima predsedništva imam korektan odnos. Mogu da kažem da se svi ponašaju profesionalno i sa uvažavanjem. Na početku mog mandata dosta su mi pomogli da se kroz moje delovanje u lokalnom parlamentu čuje glas mladih. Nadam se da ću i u narednom periodu imati njihovu podršku i razumevanje u poboljšanju položaja mladih u našem gradu. I sa lokalnim odbornicima imam zaista korektnu saradnju. Istina je da su za sada u sali bili prisutni samo odbornici pozicije, ali ja sam ubeđen da će u narednom periodu i odbornici opozicionih snaga napraviti preokret i biti prisutni u lokalnom parlamentu, jer smatram da je opozicija neophodna kako bi rad sednice bio konstruktivan a sve na korist naših sugrađana. Ovom prilikom pozivam opoziciju da se vrati u parlament i uključi u konstruktivan rad sa svojim predlozima, pa i kritikama, jer su za to dobili podršku birača na lokalnim izborima, kaže naš sagovornik.


Ministar Nedimović posetio domaćinstvo porodice Stamenić u Stublinama (VIDEO)\nBespovratna sredstva od Ministarstva poljoprivrede za četiri mlada obrenovačka poljoprivrednika\nMinistar poljoprivrede Republike Srbije Branislav Nedimović, zajedno sa predstavnicima Gradske opštine Obrenovac, obišao je domaćinstvo Dušana Stamenića u Stublinama koje se već godinama uspešno bavi uzgojem krava i proizvodnjom mleka.\nOve godine njihova mehanizacija biće bogatija za odredjeni broj mašina, a samim tim i pospešenija proizvodnja, i sve to zahvaljujući konkursu Ministarstva poljoprivrede.\n„Uvek predstavljam lokalnu samoupravu u Obrenovcu kao jedan od primera kako u okruženju funkcioniše sa aspekta poljoprivrede, pre svega na način na koji komuniciraju sa ljudima i mislim da je ona i najvažnija. Para uvek bude, nadje se, i danas smo ovde povodom jednog takvog dogadjaja. Ministarstvo je izdvojilo sredstva za „start up“ poljoprivrednika ovde u Stublinama i mi ćemo kroz skromna finansijska sredstva od nekih 6000 evra pomoći čoveku da nabavi onu opremu koju on smatra da je njemu najvažnija za njegovo funkcionisanje. Nadam se da ovde imamo ljude koji žele i vole da rade, a što se tiče samog Obrenovca i svih ovih sela ovde okolo, tu ima toliko dobrih primera poljoprivredne proizvodnje da ih uvek rado koristim u priči kada idem po drugim delovima Srbije. Ono što je nesumnjivo je to da mi moramo još više podizati naše kapacitete, i da sa što više poljoprivrednika iskomuniciramo, to je naš osnovni posao.“ – rekao je Nedimović.\nŠto se tiče budžeta za poljoprivredu, prema rečima Ministra, iz godine u godinu je sve veći i veći.\n„Moramo podizati što više kapacitete naše poljoprivredne proizvodnje. U skladu sa tim, najvažnije je da je i ove godine budžet veći nego prethodne godine, a sredstva se iz godine u godinu povećavaju. Na primer, 2008. godine je bilo samo 18 milijardi dinara za poljoprivredu, a ove godine je odvojeno 44 milijardi.“ – istakao je Nedimović.\nPredsednik Gradske opštine Obrenovac Miroslav Čučković je istakao da je domaćin Stamenić visoko obrazovan ali da je ipak odlučio da ostane u svom selu.\n“Dušan je završio državni Ekonomski fakultet sa visokim prosekom, nakon toga se specijalizirao na Fakultetu organizacionih nauka u Beogradu ali je odlučio da ostane u svom selu i uzgaja krave. To je poruka za sve mlade ljude. Ministarstvo poljoprivrede i Ministar Nedimović, koji je danonoćno po Srbiji uzduž i popreo, podržavaju ove ljude. Kada svi naši gradjani gledaju i pitaju se šta ja imam od toga, u ovoj kući ovde Dušan Stamenić proizvede 100 litara mleka. To je 100 mališana u Obrenovcu koji imaju svako jutro da popiju mleko. Kada bi se svi povukli sa sela i kada bi svi otišli i napustili svoja domaćinstva, mi bismo došli u situaciju da naša deca ne bi imala zdravu hranu. To je glavna poruka sa ovog dogadjaja.“ – rekao je Čučković.\nDušan Stamenić obrađuje 11 hektara zemlje i ima 15 krava, i planira da proširi proizvodnju...\n“Kancelarija za poljoprivredu Gradske opštine Obrenovac nam je pomogla da prikupimo neophodnu dokumentaciju i da popunimo zahtev za dodelu podsticaja. Komunikacija sa njima je korektna i oni su tu uvek na raspolaganju kada nam nešto treba. Zahvaljujući dobijenim sredstvima kupićemo tanjiraču, prskalicu, novu muzilicu, mikser i mlin za bolje spremanje hrane za krave.“ – objasnio je Stamenić.\nAleksandar Bogićević je rekao da je prvi zadatak Kancelarije za poljoprivredu edukacija poljoprivrednika kako bi ostvarili svoja prava na subvencije na opštinskom, gradskom i republičkom nivou.


Majke se ne penzionišu ranije, već mogu očekivati veću penziju - od 2032. godine - Penzin\nPočetna Magazin Godine Majke se ne penzionišu ranije, već mogu očekivati veću penziju – od 2032. godine\nUkoliko do 2032. godine ne bude novih izmena Zakona o penzijskom i invalidskom osiguranju, majke s jednim ili dva deteta moći će prvi put da ostvare pravo na poseban staž i to tako što će im se za jedno dete staž računati šest meseci, a za dvoje – godinu dana. Za sada ovo pravo mogu da ostvare samo majke s troje dece kojima se ovaj staž računa dve godine.\nBudućim penzionerkama s posebnim stažom biće veći koeficijenat koji se, kada steknu uslov za penziju, obračunava na kraju, a koji preračunato znači kao da je žena radila dve godine duže. Taj viši koeficijent će joj doneti i veću penziju. Na primer, obračunaće joj se 37 umesto 35 godina radnog staža s kojima je, recimo, otišla u penziju.\nTags:decamajkaPIO fondposeban stažSrbijaZakon o penzijskom i invalidskom osiguranju


Izađi i treniraj - trening na otvorenom\nHome Novosti Gradske novosti Izađi i treniraj – trening na otvorenom\nIzađi i treniraj – trening na otvorenom\nPoslije uspješno realizovanog prvog javnog treninga u Bijeljini, ekipa “Izađi i treniraj” stiže i u Brčko. 4.juna od 18h Trg mladih u Brčkom biće mjesto dobre zabave, sporta i edukacije za sve koji žele da u svoj život unesu nešto novo i otvore vrata zdravom životu.\nFitnes instruktor Dijana Bosankić biće naš domaćin, a specijalni gost biće dr Feelgood. Program dr Feelgood je program za zdrav život koji ima za cilj da se osjećate dobro i da budete zdravi, a 4.juna, svi učesnici treninga imaće priliku da nauče kako pravilno vježbati, kao i da se upoznaju sa nekim od načina pravilne ishrane.Uz besplatnu vodu za sve vježbače, generalni pokrovitelji Sport Vision i Nike i ovoga puta pripremili su majice za sve učesnike, dok će najsrećniji dobiti na poklon NIKE Free Run patike.\nZbog ograničenog broja poklona svi zainteresovani neka prijave učešće na broj telefona 066/231-656.\nPrethodni postOd sada pravo zlato možete napraviti i sami\nSledeći postMaska koja kontroliše snove\nArbitar za Brčko iz Republike Srpske u posjeti Distriktu\nRedakcija Portala - January 17, 2017 0\nArbitar Republike Srpske u Arbitražnom tribunalu za Brčko distrikt BiH Siniša Karan boravio je danas u posjeti Distriktu gdje se u Gradskoj vijećnici sastao...


Skandal: Slavna pevačica zapalila teretanu (video)\nM. P. 1. maja 2020. 23:14\nBritni je na svoju listu skandala dodala još jedan, ali ovog puta nimalo bezazlen\nAmerička pop zvezda Britni Spirs (38) poznata je po svojim javnim skandalima, a ovog puta zaprepastila je pratioce na Instagram nalogu priznanjem da je zapalila teretanu.\nNaime, Britni je na svom Instagram nalogu objavila video i objasnila kako se dogodio nesrećni slučaj, odnosno kako je zapalila teretanu u kojoj je nekad znala da provede i više sati dnevno.\n„Bila je to nesreća, ali da, ja sam zapalila teretanu“, ovim rečima je Britni započela svoje obraćanje.\nOna je zatim otkrila da na svu sreću niko nije povređen, ali da je šteta velika, a da su od silnih sprava u funkciji samo dve.\n„Prošla sam pored vrata teretane i videla plamen. Božjom milošću, alarm se ubrzo oglasio i niko nije povređen. Nažalost, sada su mi ostale samo dve funkcionalne sprave i jednostrano ogledalo“, rekla je ona.\nBrojni pratioci i fanovi odmah su joj pružili podršku putem poruka i utešnih komentara ispod objave.\n„Bitno da nitko nije nastradao“, „Nemoj razbijati glavu, pa svakom ovakva nesreća možeda se dogodi“, bili su neki od komentara, međutim bilo je i onih koji baš nisu poverovali u njenu priču, jer je kako tvrde previše hladna dok prepričava šta se dogodilo.


Budite stalno povezani bez obzira na to gde se nalazite sa novim Samsung Galaxy satom — Wannabe Man\n“Već dugo svojim korisnicima nudimo izbor, dok istovremeno održavamo nivo inovacija dostupan u našim proizvodima, tako da smo uzbuđeni što nastavljamo sa ponosnom tradicijom naše Galaxy linije kroz naše nove nosive uređaje”, izjavio je DJ Koh, predsednik i generalni direktor Divizije za IT i mobilne komunikacije kompanije Samsung Electronics. “Novi Galaxy Watch je dizajniran za sve životne stilove. Tu je da pomogne u ispunjavanju potreba korisnika, kao što su duže trajanje baterije kako bi duže bili povezani, ali i da prati životne navike kako bi korisnici održali svoje ciljeve. Mi im donosimo mogućnost da stalno budu “na vezi”, samo jednim dodirom svog ručnog zgloba”.\nGalaxy Watch sada donosi različite dimenzije uređaja: srebrnu, prečnika 46 mm i opciju od 42 mm u crnoj ili boji starog zlata. Korisnici mogu dodatno da prilagode svom ukusu svoj Galaxy Watch sa velikim brojem ciferblata i narukvica, uključujući i opcije proizvođača Braloba, koji proizvodi visokokvalitetne kaiševe za satove. Galaxy Watch nastavlja tradiciju Samsungovih pametnih satova sa prepoznatljivim kružnim, rotirajućim ciferblatom, istovremeno prihvatajući digitalni imidž sa stalno uključenim ekranom (Always On Display), uz unapređenu funkcionalnost. Prvi put, Galaxy Watch donosi zvuk otkucavanja analognog sata i zvona na svaki sat, kao i efekat dubine koji senči svaki detalj na ciferblatu, što satu daje tradicionalan izgled. Uz to, sertifikovana dugotrajnost1 uređaja Galaxy Watch koja odgovara vojnim standardima, sa Corning® Gorilla® Glass DX+ staklom i najboljom otpornošću na vodu u ovoj industriji sa sertifikatom na 5 ATM omogućava dugotrajno korišćenje uređaja, bez obzira na okruženje.\nGalaxy Watch biće dostupan kod ovlašćenih Samsung partnera u Srbiji od 21. septembra ove godine. Kupci koji žele da među prvima kupe novi Galaxy Watch, moći će da ga prednaruče u periodu od 30. avgusta do 20. septembra. Za dodatne informacije o proizvodu, molimo posetite www.samsungmobilepress.com.\nKljučne reči Budite stalno povezani bez obzira na to gde se nalazite sa novim Samsung Galaxy satomSamsungSamsung ElectronicsSamsung GalaxySamsung Galaxy sattehnologijaWannabe Man


EHF odbio žalbu RSBiH: Švicarska ide u baraž - Bportal.ba - Najvažnije vijesti iz BiH\nOvo znači da će Švicarska u junskom baražu na megdan Norvežanima. Naš Savez je uložio žalbu nakon prvostepene odluke, međutim detaljnom analizom, utvrđen je veliki propust i meč će biti registrovan 0:10.\nPodsjetimo naša selekcija je savladala Švicarsku sa 21:15, ali u zapisniku nije bilo Tomislava Nuića koji je odigrao nekoliko minuta u tom duelu.\nEHF će se u toku dana očitovati o cijelokupnoj odluci apelcionog suda.\nOznačeno: ehf, rukometna reprezentacija bih, švicarska, tomislav nuić\nBritanski mediji javljaju da je avion u koji se ukrcao argentinski fudbaler Emiliano Sala nestao sa radara iznad Engleskog kanala. Avion je letio iz Nantesa u Francuskoj do Cardiffa, za čiji klub je ovaj fudbaler nedavno potpisao ugovor, prenose Nezavisne novine. All Traffic Control je potvrdio da je avion nestao na putu između Nantesa i […]


EKO - Da li termoelektrana Gacko II postaje “zelena” zahvaljujući kineskom investitoru?\nDa li termoelektrana Gacko II postaje “zelena” zahvaljujući kineskom investitoru?\nTermoelektrana na ugalj Gacko puštena je u pogon prije 30 godina. Kompanija je privatizovana 2005. godine i registrovana kao Rudnik i Termoelektrana Gacko (RiTE). Od 2006. godine, RiTE Gacko počinje da posluje kao akcionarsko društvo u sklopu Elektroprivrede Republike Srpske (Vlada RS-a je zadržala kontrolni paket akcija u visini od 65%, dok su ostale preuzeli mali akcionari). Prilikom izgradnje Termoelektrane „Gacko I“ izgrađen je i dio infrastrukturnih objekata za novi blok – Termoelektranu „Gacko II“. Ovaj energetski objekat rukovodstvo ERS-a je odlučilo u 2006. graditi u partnerstvu sa češkim elektroprivrednim preduzećem „ČEZ“.\nPlan je bio da zajednički izgrade novu termoelektranu do 2013. godine, revitalizuju postojeću i na taj način produže njen radni vijek, te otvore novi kop u rudniku čime bi se povećale zalihe uglja za snabdijevanje termoelektrana. Potrebna sredstava osigurali bi kreditima.\nNakon više godina vođenja parnica između ČEZ-a i ERS, Vlada Republike Srpske ponovo je pokrenula projekat Gacko II. Ovoga puta kao potencijalni graditelj se spominje kineska kompanija „Dongfang Electric Corporation.“ Kineska kompanija je spremna da pruži podršku kroz kredit i finansijske mehanizme koji bi bili prihvatljivi za ERS. Ključno pitanje je uslov za vraćanje kredita. Dongfang je izvršio izgradnju termoelektrane Stanari, čija koncesija je dana britanskoj kompaniji EFT RiTE.\nU aprilu 2016. godine Kina je potpisala Pariški sporazum i time se obavezala na brz prelaz ka korištenju obnovljivih izvora energije. Uprkos tome, kinesko finansiranje energetskih projekata u jugooistočnoj Evropi kontradiktorno je toj obavezi jer je Kina trenutno najveći investitor u prljavi lignit u regionu. Isto predstavlja ozbiljnu prijetnju po klimatske i energetske ciljeve Evropske unije koje zemlje jugoistočne Evrope bi trebalo da ispune na svom putu ka pridruženju Evropskoj uniji.\n“Strani investitori ne bi trebalo da dovode ovaj region u situaciju koja je pogubna po region privlačeći investicije u termoelektrane koje emituju ogromne količine CO2. Mi ponovo apelujemo na kineske vlasti da uzmu u obzir potrebe naših zemalja da napuste korištenje fosilnih goriva i da se koncentrišu na prelazak na energetski efikasnu ekonomiju zasnovanu na ekološki održivim oblicima obnovljive energije”- izjavila je Nataša Đereg, direktorica CEKOR-a iz Srbije.


Japan poziva na stvaranje trgovinskog pakta 16 zemalja usred rastućeg protekcionizma SAD\nBeta 1. jula 2018. 11:00\nJapanski premijer Šinzo Abe pozvao je danas članice inicijative Sveobuhvatno regionalno ekonomsko partnerstvo (RCEP) na hitno zaključivanje trgovinskog pakta koji bi garantovao slobodnu i poštenu trgovinu u vreme sve većeg protekcionizma predsednika SAD Donalda Trampa.\nJapan sa Singapurom predsedava inicijativom RCEP koju čini 10 članica Asocijacije država jugoistočne Azije (ASEAN), kao i Japan, Južna Koreja, Kina, Indija, Australija i Novi Zeland.\nNa sastanku ministara trgovine članica RCEP u Tokiju, Abe je rekao da bi pakt tih 16 zemalja koje zajedno čine polovinu svetske populacije imao ogroman potencijal rasta, prenosi Asošiejted pres.\n„Dok se suočavamo sa zabrinutošću povodom rasta protekcionizma u svetu, svi mi u Aziji moramo da se ujedinimo i naša budućnost zavisi od toga možemo li da nastavimo s isticanjem našeg najvažnijeg principa slobodne i fer trgovine“, kazao je Abe.\nJapan teži da bude lider u oblikovanju novog pakta kao alternative Transpacifičkom partnerstvu (TPP), trgovinskom sporazumu 11 zemalja od Čilea do Novog Zelanda iz kojeg je Tramp izveo SAD.\nTokio se nada da bi pakt članica RCEP mogao da bude zaključen do kraja godine, ali je i oprezan po pitanju uticaja Kine, koja nije deo TPP, ali ima ključnu ulogu u RCEP.\nTramp je ove godine uveo visoke takse na uvoz čelika i aluminijuma u SAD i zapretio da će tome dodati i automobile kako bi smanjio američki trgovinski deficit.\nPogodjen povećanim američkim taksama na uvoz čelika i aluminijuma, Japan je Svetskoj trgovinskoj organizaciji rekao da će možda uzvratiti SAD uvodjenjem taksi na uvoz američke robe u vrednosti od oko 50 milijardi jena (450 miliona dolara).\nJapan je u petak upozorio Ministarstvo trgovine SAD da bi povećanje taksi na uvoz automobila moglo da ugrozi stotine hiljada američkih radnih mesta koja su stvorile japanske kompanije povezane s automobilskom industrijom, što bi vodilo katastrofi američke i svetske ekonomije.\nZemlje regiona interesantnije kao jedna destinacija\nDinar sutra slabiji za 0,1 odsto, kurs 118,1396\nSrbija da poveća produktivnost kako bi sustigla Z. Evropu\nPoreska uprava jača kontrolu, smanjuje broj filijala\nDošlo do grla: Da li je trenutak da Evropa poljulja temelj američke…


NOVINA OD PRVOG SEPTEMBRA - UVODE SE ELEKTRONSKI DNEVNICI U ŠKOLE - Beograduživo.rs\nPROSVETARI TRAŽE DA I MLAĐI OSNOVCI PREĐU NA ONLAJN NASTAVU\nHome»INFO»Gradske vesti»NOVINA OD PRVOG SEPTEMBRA – UVODE SE ELEKTRONSKI DNEVNICI U ŠKOLE\nNOVINA OD PRVOG SEPTEMBRA – UVODE SE ELEKTRONSKI DNEVNICI U ŠKOLE\nAutor SS InTeam /\t 15. августа 2017. Gradske vesti\nPred sam početak nove školske godine jedna velika novina. Naime, uvode se elektronski dnevnici, koji će postojati na posebnom portalu, a kome će pristup imati nastavnici, roditelji, direktor i učenici.\nU planu je da se za početak, u pilot programu, elektronski dnevnici uvedu u 60 škola u Srbiji. Konkretan spisak škola nije objavljan, ali se pretpostavlja da će se na tom spisku naći i neka škola iz Beograda. Posle dvadesetog avgusta počeće se sa obukom nastavnika koji će biti u prvom talasu škola sa novim elektronskim dnevnicima, dok će se tokom školske godine projektu priključiti i ostale škole, a za najviše dve godine svi podaci u školama trebalo bi da budu isključivo elektronski.\nKako prenose Večernje novosti, planira se da se e-dnevniku može pristupiti iz nekoliko nivoa. Recimo, direktor će moći da upoređuje uspeh svoje škole sa drugima samo u anonimnim brojkama, bez mogućnosti da pristupi podacima druge škole. Na ovom projektu učestvuju i psiholozi, te su dali preporuku da nastavnici mogu pristupiti samo podacima svog predmeta, dok će razredni starešina moći da vidi sve rezultate nekog učenika. Roditelji će moći da vide sve ocene i nedolaske svoje dece, s time što je data preporuka da ocenu mogu videti posle 48h sati, što daje vremena deci da roditelje o uspehu u školi obaveštavaju lično.\nPored ovoga, planira se da na portalu postoji i e-lektira, za sve koji nisu uspeli da pronađu određenu knjigu.\nPRETHODNA VESTVODA ISPRAVNA NA SAMO JEDNOJ ČESMI U GRADU\nSledeća vest URUČENO PRVIH 10.000 DINARA POMOĆI PORODILJI


Borelj: EU očekuje od Srbije i Kosova da ne presele ambasade u Jerusalim - European Western Balkans\nBorelj: EU očekuje od Srbije i Kosova da ne presele ambasade u Jerusalim\nAutor EWB 19. 11. 2020.\nĐuzep Borelj; Foto: Twitter / JosepBorellIIF\nBRISEL – Evropska unija očekuje od Srbije i Kosova da ne presele svoje ambasade iz Tel Aviva u Jerusalim, poručio je Đuzep Borelj, visoki predstavnik EU za spoljnu politiku i bezbednost, prenosi N1.\nU odgovoru na poslaničko pitanje, šef diplomatije EU naveo je da očekuje da će Srbija i Kosovo delovati u skladu sa opredeljenošću Unije, ali i u skladu sa svojim evropskim aspiracijama.\n“Dugogodišnji stav EU je da se pregovorima mora naći način za rešavanje statusa Jerusalima, kao buduće prestonice obe države i da se moraju ispuniti težnje obe strane”, rekao je Borelj.\nPrema njegovim rečima u skladu sa rezolucijom Saveta bezbednosti Ujedinjenih nacija 478 iz 1980. godine, koja poziva sve članice UN da svoje ambasade presele u Tel Aviv, sve ambasade država članica EU kao i Delegacija EU u Izraelu, nalaze se u Tel Avivu.\nBorelj je podsetio da su i Kosovo i Srbija identifikovali evropske integracije kao svoj strateški prioritet.\n“EU očekuje da će i jedni i drugi delovati u skladu sa ovom opredeljenošću. Od Srbije se očekuje da, u okviru procesa pregovora o pristupanju EU, postepeno usklađuje svoje zakonodavstvo i politike prema trećim zemljama sa pravnim tekovinama i politikama Unij”, zaključio je Borelj.\nPoruke Nacrta Rezolucije EP: Tempo evrointegracija zavisiće od vladavine prava\nKukan: Očekujem da EU neće pustiti Srbiju dugo da čeka\nEWB 30. 09. 2020. 30. 09. 2020.


Ministri spoljnih poslova Zapadnog Balkana i Višegradske grupe u Budimpešti - European Western Balkans\nMinistri spoljnih poslova Zapadnog Balkana i Višegradske grupe u Budimpešti\nAutor EWB 11. 10. 2017. 11. 10. 2017.\nSastanak ministara spoljnih poslova Zapadnog Balkana i Višegradske grupe u Budimpešti; Foto: Tanjug / Tamas Kovacs / MTI via AP\nBUDIMPEŠTA – Danas je u Budimpešti održan tradicionalnom godišnji sastank ministara inostranih poslova Višegradske grupe i Zapadnog Balkana, a tokom sastanka ministri su diskutovali o ubrzavanju procesa integracija Zapadnog Balkana u EU.\nNavedeni su i konkretni predlozi pomoću kojih bi ubrzanje bilo moguće postići.\nKako je navedeno u saopštenju Ministastva spoljnih poslova Republike Srbije, tokom sastanka ministri su razmatrali bezbednosne izazove sa kojima se oba evropska regiona suočavaju.\nIzvršni direktor Fonda za Zapadni Balkan Ðerđ Mura podneo je ministrima izveštaj o radu i predstojećim koracima na jačanju institucije Fonda, nakon zvaničnog pokretanja petog septembra ove godine.\nFond za zapadni Balkan je pokrenut po uzoru na Međunarodni višegradski fond Višegradske grupe i uz njegovu pomoć u znanju i sredstvima u cilju podsticanja saradnje civilnog društva na zapadnom Balkanu, piše u saopštenju.\nKako se dodaje, Dačić je učestvovao na tradicionalnom godišnjem sastanku ministara inostranih poslova Višegradske grupe (Mađarska, Republika Češka, Republika Slovačka i Republika Poljska) i Zapadnog Balkana, na poziv ministra inostranih poslova i spoljne trgovine Mađarske Petera Sijarta.\nSijarto: EU da ubrza proces,NATO da uključi zemlje Z.Balkana\nMađarska želi da Evropska unija ubrza proces integracije Zapadnog Balkana kao i da NATO uključi te države u alijansu, izjavio je danas mađarski šef diplomatije Peter Sijarto.\n“Ubrzanje procesa pristupanja je garancija bezbednosti. Nestabilan i napet Balkan ozbiljan je rizik po celu Evropu… U odnosu na to mi imamo zahteve”, rekao je Sijarto na konferenciji za novinare kojoj su prisustvovali zvaničnici centralnih evropskih i država Zapadnog Balkana, prenosi Rojters.\nSijarto je istakao da bi pokretanje pristupnih pregovora EU sa Albanijom i Makedonijom trebalo da počne najkasnije u prvoj četvrtini 2018.\nEU bi, prema njegovim rečima, takođe trebalo da ponudi BiH i Kosovu “realistične i ostvarive ciljeve integracije i vremenske rasporede”, a na sastanku ministara spoljnih poslova u NATO u decembru, ta alijansa bi trebalo da odluči da započne pregovore o članstvu sa Makedonijom i da aktivira plan akcije za članstvo BiH.\nOn je istakao da je važan rizik kod nestabilnog jugoistočnog evropskog regiona nemogućnost izdržavanja novog talasa migracija.\n“Ukoliko bi naišao novi talas migracija, samo stabilan i snažan Zapadni Balkan to može da zaustavi. Trenutno EU nema strategiju u odnosu na Zapadni Balkan”, rekao je Sijarto, a ostali prisutni ministri i diplomate su se složili sa tim.\nMinistar spoljnih poslova Makedonije Nikola Dimitrov takođe se obratio pred zvaničnicima.\n“Naša država geografski je okružena državama članicama EU, ali smo bili na periferiji političke pažne EU”, rekao je Dimitrov.\nBosna i HercegovinaEUIvica DačićNikola DimitrovPeter SijartoZapadni Balkan\n[BSF] Tomić: Dijalog je trebalo da započnu obični ljudi\nJunker: Srbija jedan od lidera za ulazak u EU\nOpozicija: Kukan i Flekenštajn su svesni situacije, žele promene\nAgencije 30. 08. 2019. 30. 08. 2019.\nČović: Zajedno sa Srbijom na putu ka EU\nEWB 14. 04. 2018. 14. 04. 2018.\n#EU 🇪🇺 leaders called for greater solidarity with third countries on the delivery of vaccines and @EU_Commission Pr… https://t.co/8oXLsAjFAg\n📺 In the new edition of the #EWBSCREENING show, we talked with Filip Ejdus from the Faculty of Political Sciences i… https://t.co/WI0oWZtpSr\nThe EU is ready to renew the strategic partnership with the new US President Joseph Biden in order to achieve resul… https://t.co/CD93IlTugG